فۆڕمی تۆمارکردنی بابەت | پژاک و کۆدار نەخشەڕێگای چارەسەری دیموکراتییان بڵاوکردەوە\nڕوانگەی تیئۆریک ئێران یەک لەو وڵاتانەی ڕۆژهەڵاتی ناوەڕاستە که مێژووی کۆمەڵگای ئازاد لەوێ دەستی پێ کردووە بڵاو بۆتەوە. ئێران لانکەی کۆمەڵگا و تێکۆشانی ئازادی بووە و ئێستاش هەر ئەو ڕۆڵە دەگێڕێت. گەلانی ئێران لە سەر ئەم بنەمایە لە ڕابردوودا ژیانێکی کۆنفەدەرەڵیان بووە و مێژووی ئەم وڵاتە پڕە لە تێکۆشەرانی ماندویی نەناس و خەباتی ئازادیخوازی، بەتایبەت گەلانی ئێران و گەلی کوردیش پێکەوە لە کاتی کۆمەڵگای سروشتی تا ڕۆژی ئەمڕۆ مێژوویەکی هاوبەشیان نووسیوە و لە دژی ئەستەم و نادادپەروەری تێکۆشان هاوبەشیان کردووە. بێگومان لە مێژوو، چاند و بیرۆکەی هاوبەشیاندا کاریگەریان لەسەر تێکۆشانی یەکدی داناوە. کۆنفدرالیسمی هۆزەکانی ئێرانی و کوردستانی لە دژی زوڵم و ئەستەمی ئاشۆریەکان لە مێژووی کۆن و شۆڕشی گەلانی ساڵی 1357 لە مێژووی هاوچەرخدا، نموونەی بەرچاوی ئەو تێکۆشانە هاوبەشەن. ئەم ژیانە کۆنفەدەراڵە نیشاندەری یەکیەتی حاشاهەڵنەگری مێژوویی گەلانی ناو ئێرانە کە لەسەر بنەمای چاندی دەوڵەمەند و هاوبەشی ئەو گەلانەیە و هێندەی یەکگرتوویی زاگرۆس و ئەلبۆرز پتەوە. لە مێژووی هاوچەرخی ئێرانیش تێکۆشانی دیمۆکراتیک و چەپ بەردەوام بووە و بەتایبەتی ئێران وڵاتێکی هاوبەش بووە لە ڕۆژهەڵاتی ناوەڕاست کە سۆسیالیسم و خەبات بە شێوازێکی بەهێز و بە ئەساس گرتنی گەل بەرەو پێش چووە. شۆڕشی گەلان لە ساڵی 1357 کە دەرەنجامی تێکۆشانی هەموو گەلان و بزووتنەوە جیاوازەکان بوو، مێژوویەکی دەوڵەمەندی تێکۆشانە و بە هۆی پێگەی کۆمەڵایەتی بەهێزیەوە مۆرکی خۆی لە سەدساڵی بیستەم داوە. ئەوەی کە بنەمای ئەم شۆڕشە کۆمەڵایەتیە دەرەنجامی تێکۆشانی گەلانی سەرانسەری ئێران بوو، ڕاستی و ڕەوابوونی ئەو شۆڕشە دەردەخات کە پێویستە ئەمڕۆ لە لایەن ئەو گەلانەوە درێژەی پێ بدرێت. لە ناخی ئەم شۆڕشەی گەلانی ئێران، یەکسانی و دادپەروەری گەشەی کرد و بەو هۆیەوە باشترین هەڵوێستی لە بەرانبەر دەسەڵاتی ئەو کاتەی ئێران نیشان دا. بەڵام ئەمڕۆ لەگەڵ گەشەکردنی مۆدێرنیتەی سەرمایەداری بە دڵنیاییەوە کۆماری ئیسلامی بە شێوازێکی دیکە هەنگاو هەڵدەگرێت. ئەمە لە کاتێکدایە کە شۆڕشی گەلان لە بەرانبەر مۆدێرنیتەی سەرمایەداری ڕاوەستا و تێکۆشانێکی بەنرخی بەڕێوە برد. کۆماری ئیسلامی هەر لە دەسپێکی گەیشتن بە دەسەڵات کەوتە ناو شەڕێکی قورس لەگەڵ ئێراق، ئارام ئارام لە ڕاستی کۆمەڵگا و گەلانی ئێران دوور کەوتەوە و لەگەڵ هێزی دەوڵەت-نەتەوە یەکانگیر بوو. ئەساسی نکۆڵی کردن لە هەبوون و جیاوازی هەموو گەلان لە ڕوانگەی ناوەندگەرایی و دەسەڵاتخوازی سەرچاوە دەگرێت. ئێران وڵاتێکە سۆسیالیسم و بزووتنەوەی کۆمەڵایەتی لەوێ لەدایک بووە و لانکەی گەشەکردن و پێشکەوتنی مرۆڤایەتی ئەم جۆگرافیایە. لەم ڕوانگەیەوە، لە قۆناخی ئێستادا پێویستی بە سیستەمێکی دیموکراتیک هەیە کە هەموو دەوڵەمەندییەکانی چاندی، سیاسی و کۆمەڵایەتی بگرێتە ناو خۆی بۆ ئەوەی کە جارێکی دیکە شۆڕشی گەلان زیندوو بکاتەوە. ئەوە بەرچاوە کە لە ناوەندی مێژووی سۆسیالیسمی ئێران، ڕۆڵی ژنان و تێکۆشانی ئەوان زۆر گرنگ و دیارکەر بووە و ئێستاش بە هەمان شێوەیە. ئەمڕۆ پێویستە بەها و نرخە دیمۆکراتیەکانی ژنان و کۆمەڵگای ئێران یەک بگرن و ببنە بناغەی دیمۆکراسی بۆ کۆمەڵگا. بۆ زیندوو کردنەوەی ئەم مێژوو، بیرۆکە و تێکۆشانە هاوبەشە شکۆمەندە، بە دڵنیاییەوە پێویستی بە ڕۆحی نەتەوەی دیموکراتیک وەک تەنها ئارمانجی مرۆڤ پەروەر هەیە. ئێران بەو دۆخەی کە ئێستا تێیدایە، دوای چل ساڵان کەوتۆته ناو قۆناخێکی گۆڕان. قەیرانی تێکدەری ئابووری، سیاسی و کۆمەڵایەتی کە لە سیاسەتی هەڵەی ڕژێمی کۆماری ئیسلامی ئێران دەرکەو‌توون، بۆتە هۆکار کە گەلانی ئێران و بە تایبەتیش رۆژهەلاتی کوردستان بکەوێتە ناو کێشەی زۆر قووڵ. کۆمبوونی سیاسەت لە دەستی ڕژێمی سەردەست، سیاسەتی ئاسمیلاسیۆنی چاندی گەلانی کورد، بەلوچ، ئازەری، عەرەب و گەلانی دیکە و ناهاوسانی ئابووری کە لە سیاسەتی هەڵە دەرکەوتووە، کرداری میلیتاریستی و سەردەستی سوپای پاسداران لە سیاسەت و دیپلۆماسی دەرەکی، هەمووی ئەوانە لە کائۆسێکی زیهنیەتی سەرچاوە دەگرن کە زیا‌تر لە قەیرانێک، هەڵوەشانەوەی ئابووری، سیاسی و کۆمەڵایەتی دەرخستۆتە بەرچاوان و تەقین و شۆڕشێکی گەلان و گۆڕانکاریەکی دیمۆکراتیک دەکاته پێویستیەکی ناچار. هەمووی ئەوانە ئەو مەترسیانەیان لەگەڵ خۆیان هێناوە: یەکەم؛ کۆمەڵگا بە قەیرانی بێکاری، برسیەتی، هەڵوەشانەوەی ئەخلاقی، فەقیری، لەناوچوونی بنەما‌ی ئابووری، ناکۆکی دەرەکی، گەشەکردنی فاشیسم، بە دیلگیرانی کۆمەڵگا، زەخت و گوشار لە سەر ژنان بە شێوازی پیاوسالاری و دەوڵەتپەرەستی، بێناسنامە کردنی گەلان، پەرەپێدانی لیبەراڵیسم وەک چاندێکی سەردەست، دەرچوونی سەرمایە، زۆر‌کردنی دەڵاڵی لە جێی بەرهەم هێنان، کۆبوونەوەی دارایی وڵات لە دەستی سپاه، دەوڵەت و سازیەکانی سەر بە ئەوان. دووهەم؛ لەناوبردنی ژینگە و دارستان، دروستکردنی ژمارەیەکی زۆر بەنداو بە ئارمانجی سیاسی و وشک کردنی ڕووبار و گۆلە مەزنەکان، نەپاراستنی دەوڵەمەندی ژینگە، مەزنبوونی شارەکان بە شێوازی پەنجەشێر و تەقینی ژمارەی نفووس، زۆر‌بوونی مادەی هۆشبەر، سیستەمی پەروەردە و تناوخۆوستی هەڵە و ناڕاست. سێهەم؛ زوڵم لە نەتەوە و گەلانی ئێران، بڵاو کردنی زیهنیەتی یەک دەوڵەت، یەک ئاڵا، یەک دین، یەک وڵات، یەک زمان و دژایەتی گەلانی دیکە بە شێوازی یەکدەست کردنی موزایکی چاندی، ڕوانگەی ئەمنی بۆ سەر کوردستان، بەلوچستان، ئەهواز و ناوچەی سنووری و چارەسەرنەکردنی کێشەی گەلانی ناو ئێران، پێشگرتن لە کرانەوەی سیاسی، سەپاندنی یاسا و هوقوقی دەوڵەتی لە سەر کۆمەڵگای مەدەنی و سەرکوت و توندوتیژی لە بەرانبەر ڕاپەرین و شۆڕشی گەلان بە شێوازی جۆراوجۆری فیزیکی و چاندی. بە گشتی پێویستە بڵێین ئەم قەیرانە تەنها بەرهەمی دەوڵەت و ڕژێم نییە، بەڵکو بە بەرچاوگرتنی ڕەهەندی دەرەکی، سیستەمی سەرمایەداری و زیهنیەتی لیبەراڵی جیهانییش تاوانبارە و لەپاڵ کۆماری ئیسلامیدی دژی گەلان کار دەکات و هۆکاری ئەو کێشانەیە. هەر ئەوەندەش کە سەرمایەداری لە سەرانسەری جیهان گەلانی کردۆتە کۆیلە، ڕژێمی کۆماری ئیسلامی ئێرانیش لە ئاستی ناوخۆیی هەمان رۆڵ دەگێڕێت. هەردوو سیستەمی کۆماری ئیسلامی و سەرمایەداری جیهانی تەوانبارن. ڕژێمی کۆماری ئیسلامی بە زۆر‌کردنی قەیرانەکان هەوڵ دەدات گەلان و کۆمەڵگا نا‌چاری تەسلیم بوون بکات. لە گەرمایی، شەڕی جیهانی سێهەم لە ڕۆژهەڵاتی ناوین بە دوو زیهنیەتی جیاوازی مۆدەرنیتەی سەرمایەداری لە لایەکی و مۆدێڕنیتەی دیمۆکراتیک لە لایەکی دیکە شەڕ بەردەوامە و ناوەندی ئەم شەڕە کوردستانە. زلهێزانی جیهانی و هەرێمی لە کارتی کورد بۆ لەناوبردنی گەلانی کوردستان، ئێران، سوریا، تورکیا، ئێراق و گەلانی وڵاتانی دیکەی هەرێمی سود وەردەگرن. ڕژێمی کۆماری ئیسلامی ئێران(ڕەوتی بناژۆخواز، میانەڕه و و ڕیفۆرمخواز) لە سەر بەرژەوەندی هەم لەگەڵ سەرمایەداری جیهانی ناکۆکیان هەیە و هەم لەگەڵ بەرەی سێهەم کە گەلانی کوردستان، ئێران و هەرێمەکەن. بە ئەساسگرتنی هیلالی شیعی لە یەمەن هەتی لوبنان، پەرە بە شەڕ دەدەن. ئەو شەڕە کە مۆرکی شەڕی ئەتۆمی و ئەلیکترۆنی لەسەرە، دەچێت کە دوای ئەفغانستان و ئێراق و سوریا، ئێرانیش لەخۆ بگرێ. ڕژێمی ئێستای ئێران وەڵامی ئەو مەترسیانە بە سوپای قودس و سەرکوت کردنی گەلان دەداتەوە. ئێستا شەڕی جیهانی سێهەم لە ڕەهەندی دەرونناسی، ئابووری، سیاسی و کۆمەڵایەتی کەوتۆتە ناو ئێران و ئەگەری شەڕێکی سەربازی و دەستێوەردانی جیهانی زۆر‌تر کردووە و تاکە رێگای پێشگرتن لە ئەو شەڕە لە لایەن کۆماری ئیسلامیەوە قەبووڵ کردنی داخوازی گەلان و کۆمەڵگای ئێرانێیە. رۆژهەلاتی کوردستانیش وەک ئێران دەچێت کە ببێتە ناوەندی شەڕی زلهێزانی جیهانی و هەرێمی. نابێ کە گەلانی ئێران سیناریۆی نامرۆڤانەی دەرەکی و ناوخۆیی قەبووڵ بکەن. لە ناوخۆی ئێران، دەوڵەت نەتەوەیەک هەیە کە سەرکوتیان دەکات و فرێویان دەدات و ڕیفۆرمخوازانیش گوێ نادەنە ڕاپەڕینی گەل و لە سەر بەرژەوەندی و هێز لەگەڵ کۆماری ئیسلامی دادەنیشن، لە دەروەیش زلهێزی ئامریکی و ئەوروپی دەیانەوێت ئێران وەک سوریە لێ بکەن و ناوەندی ئەنەرژی و هێزی ئێران بخەنە دەستی خۆیان. هەروەهی لایەنەکانی ئۆپۆزسیۆنیش چ ڕاستگەری بێت یان چەپگەری تەنها دەیانەوێت کۆماری ئیسلامی بڕوخێنن و خاوەن بەرنامە و ئاڵتەرناتیڤ بۆ داهاتوو نین و ئەویش دەبێتە هۆکار کە پۆتانسیەلی گەلان بۆ شۆڕش لەناو ببەن و کۆمەڵگا بکەوێتە ناو مەترسیەکی زۆر گەورە. سەرمایەداری جیهانی بە گوشار و شەڕی تایبەت دەیەوێت چارەنووس بۆ گەلان دیار بکات. ڕۆژەڤی وەک بەرجام و پرۆگرامی مووشەکی ئێرانیش هیچ پێوەندیەکی بە کۆمەڵگا و بزووتنەوەی ئازادیخوازیەوە نیە و ئاموری سیاسی زلهێزانی جیهانی و ڕژێمی سەردەستی کۆماری ئیسلامین و نابێت کە ڕاپەڕینی گەلان بە ئەوانەوە گرێ بدرێت و چارەسەری بە ڕیگای ئەوانە پێش ناکەوێت. کوردستان لەو شەڕەدی لە مەترسی کۆمەڵکوژیدا‌یە و بووەتە ناوەندی شەڕی هێزەکانی رۆژئاوایی و دەوڵەتە بەرژەوەندی پارێزەکانی هەرێمەکە. گەلی کورد لە ناو شۆڕشێکدا‌یە بۆ پێک هێنانی نەتەوە و خۆبەڕێوەبەری دیمۆکراتیک و بە دوای گۆڕانکاری هێز، ڕووخاندنی ڕ‌ژێم و بێدەنگ بوونەوە نیە، بەڵکو بە شێوازێکی ڕادیکاڵ لەگەڵ گەلانی ئێران کەو‌تۆتە ناو شۆڕشی گەلان. بزووتنەوەی ئازادیخوازی گەلی کورد گۆڕانکاری و چارەسەریەکی ڕادیکاڵ و بنگەیی دەوێت، بەڵام دەوڵەتی ئێران، ئۆپۆزسیۆن و زلهێزانی جیهانی خاوەن پرۆژەیەکی دیمۆکراتیک و بێ شەڕ نیەن و گەمارۆی ئابووری و هەڕەشەی سەربازی بۆ کۆمەڵگای مەدەنی تەنها مەترسیەکان زۆر‌تر دەکەن. ئۆپۆزسیۆنی کلاسیک تەنها بەشی خۆی لە دەوڵەت نەتەوەی ئێران دەوێت و نوێنەرایەتی گەلان ناکەن و هیچ رەخنەیەکی توندیش قبووڵ ناکەن. شۆڕشی دیمۆکراتیکی گەلان ا – گەلان: بۆ چارەسەری قەیرانی ئێران و کوردستان پێویستی به پرۆژەی ناوخۆیی و هەروەهی دەرەکیش هەیە، ئەوە لەکاتێکدایە کە نابێت کۆمەڵگا و بزووتنەوەی ئازادیخواز پرۆژەیەک قبووڵ بکەن کە چارەسەری لەگەڵ خۆی ناهێنێت. نابێت ناوەندگەری و نادیمۆکراتیکبوونی ناوخۆیی و دەرەکی قبووڵ بکەن. لە پرۆسەی گۆڕانکاری لە ئێران، فاکتۆری ناونەتەوی، ڕژێمی ئێستای کۆماری ئیسلامی و لە سەرووی ئەوانەش فاکتەری گەلان پێویست و گرینگن و دەبێت تێکۆشان و سیاسەتی گەلان لە پێش هەموو شتیک بێت. دەوڵەتی ئێستای ئێران کە وەک لایەنی میانڕه و خۆی باشتر لە لایەنی بناژۆخواز نیشان دەدات، تەنها رۆڵی ئاستەنگ کردنی شۆڕش و ڕاپەڕینی گەلان دەگێڕێت. قەیرانی زۆر و جۆراوجۆر بۆتە هۆکار کە پۆتانسیەلی خەڵکی ئێران بۆ چارەسەری دیمۆکراتیک بکەوێتە بواری کرداری بەڵام دەوڵەتی میانڕه و لەگەڵ بناژۆخوازانی ڕژێم هەوڵدانی ڕاوەستاندنی دەدەن. بۆ گەلانی ئێران، نەتەوەی دیمۆکراتیک و خۆبەڕێوەبەری دیمۆکراتیک سەرەکی ترین پێداویستیە، دیمۆکراسی بە بنەماگرتنی کۆمەڵگا و دیمۆکراسی گەلان تەنها لە چوارچێوەی دیمۆکراسی خۆجێیی جێگای قبووڵ کردنە. ب ڕاپەڕینی خەڵک؛ هەنگاوێکی کرداری بۆ دەمۆکراتیزاسیۆن: ڕاپەڕینی سەرانسەری لە سەرماوەزی ساڵی 1396ی هەتاوی کە ئێستایش بە شێوازی مانگرتن و خۆپیشاندنیئ خەڵک و چینە جیاوازەکان، کرێکا‌ر، ژنان و جەوانان بەردەوامە، سیاسەتی دیمۆکراتیک و تێکۆشانێکی گرنگە کە بەردەاومی تێکۆشانی دەیان ساڵەی خەڵکی ئێرانە و ئێستا بە شێوازێکی ڕادیکاڵ گەشەی کردووە و بەرز بۆتەوە. ئەو ڕاپەڕینەی خەڵک نیشانی داوە کە کێشەکە هەم زیهنیەتی دەوڵەتە و هەروەهی زیهنیەتی ئۆپۆزسیۆنیش، هەر بۆیە لە تێکۆشاندایە بۆ ژیان و ناسنامەی راستەقینەی خۆی. هیچ هێزێکی ناوخۆیی و دەرەکی ناتوانێت ئەو ڕاپەڕینەی گەلان ڕاوەستێنێت. ئەو ڕاپەڕینە، ڕاپەڕینێکی هاوبەشە بۆ گەیشتن بە زیهنیەتێکی ها‌وبەش و ئازاد لە نێوان گەلانی کورد، فارس، بەلوچ، ئازەری، عەرەب و … رێخستنی مەدەنی، ژنان و جەوانان پێشەنگایەتی ئەو ڕاپەڕینه دەکەن. بۆ سەرخستنی ئەو ڕاپەڕینەش نابێت خەڵک، ئۆپۆزسیۆن و بزووتنەوەی ئازادیخوازی و لایەنی ناونەتەوی لەگەڵ دەوڵەتی ئینکارگەر و سەکوتکار هاوکاری بکەن، بەڵکو پێویستە لە بەرانبەریدی تێکۆشانێکی ڕادیکاڵ بەڕێوە ببەن. هەروەهی ئەگەر دەوڵەت و سیستەمی ئێستای ئێران بۆ قبووڵ کردنی داخوازی خەڵک و گەلان ئامادەیی نیشان بدات، نابێت کە بۆ گەیشتن بە هێز و بەرژەوەندی تەنگ و بچووک هەوڵدانی رووخاندنی دەوڵەت و سیستەم بدەن و لە ئەگەری قبووڵ نەکردنی داخوازیەکانیش پێویستە تێکۆشانێکی هەمەلایەنە و کرداری بەڕێوە ببەن. قەیران بە ئاستێکی زۆر مەترسیدار گەیشتووە و کۆمەڵگاش هۆشیار و سیاسی بۆتەوه، بۆیە دەبێت ئەو کۆمەڵگا لەگەڵ رێخستنێکی خۆڕاگر کار بکات کە خاوەنی زیهنیەت، تێکۆشان و بیرۆ‌کەی ڕاست بێت. هەڵبژاردەی گەل پێویستە ڕادیکاڵ بێت، چونکو نه ڕژێمی ئێران دەتوانێت وەک ڕابردوو بمێنێت و نه ئۆپۆزسیۆن. تەنها گەل و گۆڕەپانی تێکۆشان دەتوانن کێشە و قەیرانی کۆمەڵایەتی سیاسی لە ئێران چارەسەر بکەن. ئەگەر کرانەوەیە‌کی سیاسی بکرێت، تەنها بە دەستی کۆمەڵگی دەبێت. ڕەتکردنەوە یان قبووڵکردنی داخواز، ماف و ئازادی گەلان لە لایەن ڕژێمی سەردەست ئێرانەوە گرێدراوی هەبوونی کرداری گەلان لە گۆڕەپانی تێکۆشانێیە. ئیدی نه دەوڵەت دەتوانێت خۆی لە بەرپرسیارێتی بدزێتەوە و نه گەلیش دەتوانێت ئەرکی شۆرشگێڕانەی خۆی بەجێ نەهێنێت. نه ناڕەزایەتی خەڵک بە تەنها دەتوانێت کێشەکان چارەسەر بکات و نە بەڵێنە درۆیینەکانی دەوڵەت. دەوڵەت و ڕژێمی کۆماری ئیسلامی بۆ چارەسەری قەیرانی ئابووری، جارێکی دیکەش وەک ڕابردوو خۆیان بە ناوەندی هەموو شتێک دەبینن، هەروەهی بۆ چارەسەری قەیرانی کۆمەڵایەتی و سیاسیش هەوڵدەدەن زۆر‌تر لە بەرێ کۆمەڵگا بە خۆیانەەوە گرێ بدەن کە نەتوانێت سەرهەڵدان و ڕاپەڕین بکات. ئاشکرایە کە سەرهەڵدانی ئەم دواییانە لە ئێران و رۆژهەڵاتی کوردستان دەمکورت نیە و بە شێوازی جۆراوجۆر بەردەوام دەکات. ئەگەر ڕاپەڕینی گەل لە لایەنی ڕژێمەوە قبووڵیش بکرێت، پێویستە تی کاتێک کە دەگاتە ئامانجەکانی خۆی بەردەوام بێت. نابێت کە ڕژێم و ئۆپۆزسیۆن بە دووڕویەتی و رێکەو‌تن هەوڵی بێکاریگەر کردنی گەل بدەن. چارەسەری و گۆڕانکاری دیمۆکراتیک بێ دەوڵەت و هێزی دەرەکیش دەبێت؛ ئەگەر ڕژێمی ئێستا ڕازی نەبێت کە ماف، ئازادی و داخوازی گەلان قبووڵ بکات و ئەوانە پێک بێنێت، ئەو کاتە پێویستە گەلان خۆیان بۆ دەمۆکراتیزەکردنی وڵات هەنگاو بنێن. دەوڵەت بۆ گەل دیمۆکراسی ناهێنێت، بەڵکو گەل بە زەحمەت و تێکۆشانی خۆی دیمۆکراسیێ بەدەست دەخات. ج کۆمیسیۆنی دەرخستنی ڕاستیەکان: ئەگەر کێشەی ناوخۆی وڵات بە ڕێگای ئاشتیانە چارەسەر ببن، کۆمەڵگا پێویستە ڕژێمی کۆماری ئیسلامی و لایەنەکانی ناونەتەوی نا‌چار بکات کۆمیسیۆنی دەرخستنی ڕاستیەکان ساز بکەن. سازکردن و بەڕێوەبردنی کۆمیسیۆن چارەسەری قەیرانی سیاسی، ئابووری، دیپلۆماتیک و سەربازی لە نێوان کۆمەڵگا و دەوڵەتدا، کارێکی سەرەکی کۆمەڵگا بۆ خۆ‌یەتی. ئەو کۆمیسیۆنە بۆ چارەسەری دیمۆکراتیکی قەیرانەکانی ئێستا و ڕێگا نەدان بە دەستێوەردانی سەربازی دەرەکی پێک دێت و ناهێڵێت کە لە ئێران دۆخێکی وەک سووریا بێتە ئاراوە. رۆژەڤی وەک بەرجام و تیرۆریسم بە دەستی دەوڵەت ساز کراون و کێشەی دەوڵەتە نەک کۆمەڵگا. دەستێوەردانی دەرەکی مەترسیەکە لە سەر تێکۆشانی خەڵک و ئێران بەرەو دۆخێکی وەک سووریا دەبات. د رێخستنی مەدەنی-دیمۆکراتیک: لەو پرۆسەیەدا، رێخستنی مەدەنی-دیمۆکراتیک، بەشێکن لە ئۆپۆزسیۆنی کۆمەڵگا. رێخستنی مەدەنی لەپاڵ کۆمەڵگای مەدەنی نابێت کە بەدوای بەدەستهێنانی بەشێک بن لە دەوڵەتدا، لەبەر ئەوەی کە بۆ خۆیان ناوەند و ئەساسی گۆڕانکارییەکانن و بەشێک لە ڕژێم یان لەگەڵ ڕژێم نین، بەڵکو هەبوونێکی سەربەخۆ و کاریگەرن. کۆمەڵگای سیاسی دیمۆکراتیک نەک مەترسی بەڵکو دەرفەت بەدی دەهێنێت. کۆمەڵگایەک کە گرێدراوی دەوڵەت بێت، کۆمەڵگایەکی نەخۆ‌شە. یەکێتی گەلان لە گۆڕەپانی تێکۆشان، زۆر دیارکەرە و خۆ‌پیشاندان و مانگرتن، سەرەتای ئیرادەی دیمۆکراتیک و خۆبەڕێوەبەری کۆمەڵگایە لە بواری کرداریدا. تێکۆشانی کۆمەڵگای ئەمڕۆی ئێران، لێگەڕینی گەیشتن بە مۆدێرنیتەی دیمۆکراتیکە لە بەرانبەر مۆدێرنیتەی سەرمایەداری ناوخۆیی و دەرەکیدا. کۆمەڵگا لە بەرانبەر ڕژێمی کۆماری ئیسلامی و سەرمایەداری جیهانی، هێزی سێهەمە و هیچ یەک لەوانە بۆ خۆی ئەساس ناگرێت. ئەساس گرتنی هێزی دەرەکی بە واتای چارەنووسێکی وەک سوریا، ئێراق، ئەفغانستان و … دەبێت. تەنها یەک ڕێ هەیە، ئەویش خۆبەڕێوەبردنی دیمۆکراتیکی گەلانی ئێران و کوردستانە. پۆتانسیەلی سەرەکی خۆپێشاندانی گەل تەنها ئەوە نییە بەڵکو زۆر زیا‌تر و ڕادیکاڵترە و لە ڕێدا‌یە. نەتەوەپەرەستی، دین پەرەستی و شەڕی مەزهەبی تەنها دەتوانێت گەلان و ئایینەکان بکاتە دژبەری یەکتر و لەناویان ببات. سەربەخۆ‌یی فکری دەتوانێت کۆمەڵگا و گەلان لە قوربانی بوونی دووبارە لە پرۆسەی وەک بەرجام، گەمارۆی ئابووری، بەرنامەی مووشەکی و ڕکابەری ئەنەرژی و هێز بپارێزێت. ه ژنان: ژنان کە لە سەرهەڵدانی زستانی 1396دا خاوەن رۆلێکی گرنگ بوون، ناوەندی تێکۆشانی دیمۆکراتیکی کۆمەڵگای ئێرانن. چیتر دژایەتی ژنان لە لایەنی ڕژێمەوە گەیشتۆتە ئاستی تەقین و پێدەچێت کە ئازادی ژنان لە چاندی کۆنەپەرەستی ناوخۆیی و دەرەکی مسۆگەر ببێت و بە دەستی ژنان کۆمەڵگا رزگار بکرێت. مێژووی شۆڕش لە ئێران هێزی ژنانی ڕادەخاتە بەر چاوان و داهاتوویەکی دیمۆکراتیک و ئازاد بێ ئازادی ژنان هیچ کاتێک پێک نایەت. و جەوانان: جەوانان وەک قوربانی سەرەکەی سیاسەتەکانی ڕژێمی سەردەست، هێزێکی بنگەهینن لە تێکۆشان و ڕاپەڕینی دژی قەیران و زوڵمی کۆماری ئیسلامی. ئیدی باوەڕ بە ساختەکاری هەندێک لایەنی فێڵباز ناکەن کە دەیانەوێت ڕژێمی کۆماری ئیسلامی بڕوخێنن بەڵام خاوەنی هیچ پرۆژەیەکی چارەسەری بۆ داهاتووی ئێران نین. لە چارەسەری کێشەی سیاسی، ئابووری، تەندرووستی و پەروەردە و لە بەدی هێنانی وڵاتێکی دیمۆکراتیک، هێزی سەرەکی خودی کۆمەڵگا‌یە، پێشەنگایەتی کۆمەڵگاش جەوانان دەیکەن و نابێت کە سیناریۆی ناوخۆیی و دەرەکی بۆ خۆیان ئەساس بگرن. رێگاچارەی کۆدار و پەژاک بۆ چارەسەری کۆمەڵگای دیمۆکراتیک و ئازادی رۆژهەڵاتی کوردستان (کۆدار) وەک بەشێک لە هێزی شۆڕش لە ئێران و کوردستان، بە هۆشیاری دۆخی نالەبار و زەحمەتی کۆمەڵگا، دەرفەت و مەترسییەکانی سەر ئێران و کوردستان دەبینێت. کۆدار سیستەمێکە کە جەستە و پەیکەرەکەی کۆنفەدەرالیسمی دیمۆکراتیکە و ڕۆحەکەشی نەتەوی دیمۆکراتیکە. خۆبەڕێوەبەری دیمۆکراتیک و دیمۆکراسی خۆجێیی بەم سیستەمە دەرفەتی بەکرداری بوون پەیدا دەکات. کۆدار بۆ ئازادی گەلان، بەتایبەتی گەلانی ئێران و رۆژهەڵاتی کوردستان تێکۆشان دەکات. کۆدار سەربازێکە کە خاوەنی پرۆژەیەکی دیمۆکراتیک و ئاشتیانەیە. ئێمە دانپێدانانی ڕژێمی کۆماری ئیسلامی بە هەبوونی کێشەی گەلان، بەتایبەتی کێشەی کورد بەس نابینین و بە شێوازێکی ڕادیکاڵ دەمانەوێت هەنگاوی کرداری لە لایەن کۆماری ئیسلامیەوە هەڵبگیرێت، لە هەمان کاتدا خاوەنی پرەنسیپێکی تێکۆشانین کە لە مارژیناڵبوون بە دوورە و هیچ کرانەوەیەک لە دەوڵەتان، ڕژێمی سەردەست و لایەنەکانی سیاسی و سەربازی داواکاری ناکات. پەژاک وەک پێشەنگی بەدی هێنانی کرداری سیاسەتی دیمۆکراتیک لە سیستەمی کۆدار، بە مەبەستی ئازادی گەلانی ڕۆژهەڵاتی کوردستان و ئێران بۆ هەرجۆرە چارەسەری دیمۆکراتیک ئامادەیە. کۆدار و پەژاک دەیانەوێت کرانەوەی سیاسی لە لایەن دەوڵەتی ئێران ئەنجام بدرێت و کێشەی کورد و هەموو گەلانی ئێران لە چوارچێوەی پرۆژەی نەتەوەی دیمۆکراتیک و خۆبەڕێوەبەری دیمۆکراتیک چارەسەر بکرێت. ا هێڵی سووری کۆدار، کۆمەڵگایە هەرجۆرە پاشەکشێ لە سەر ئازادی، دیمۆکراسی و بەرژەوەندی کۆمەڵگا وەک خیانەت لە شۆڕش و خۆڕاگری گەلان دەبینێت و هێزی سەرەکی خۆڕاگری بە هێزی کۆمەڵگا دەزانێت. کۆدار نەخشەڕێگای خۆی نەک دەوڵەت، بەڵکو بۆ پێشکەش کردن بە کۆمەڵگا و گەلان و نیشاندانی ڕێگای راستی تێکۆشان پێشنیار دەکات. خاڵی گرینگ بۆ چارەسەری، رێکخستنی خەڵک و کۆمەڵگا دەبینێت و لە پلەی دووهەمدا گرنگی دەدات بە پرۆژەی چارەسەری ناوخۆی کۆماری ئیسلامی یان دەرەوە، ئەویش ئەگەر ئەو پرۆژانە ئاشتیانە بن. هەرجۆرە پرۆژەیێک کە گەلان وەک هێزی سەرەکی ئەساس نەگرێت بە هەڵە دەزانێت. کێشەکانی کۆمەڵگا وەک دوازدە کێشەی سەرەکی بەناو دەکات کە بریتین لە: (دەوڵەت و دەسەڵات، سیاسەت و ئەخلاق، زیهنیەت، ئابووری، پیشەسازی، ئیکۆلۆژی و ژینگە، کێشەکانی ماڵبات، ژن، هەژماری نفووس و جنسیەت پەرەستی، کێشەی شارگەرایی، چین و بورۆکراسی، پەروەردە و تەندرووستی، ملیتاریسم(ئارتەش سالاری) و ئاشتی و دیمۆکراسی) کە لە ئاستی ئێران، کوردستان و جیهاندا ها‌وبەشن و لە سەر ئەو بنەمایە گرنگی بە پرۆژەی ئاشتیانه و دیمۆکراتیکی ناوخۆیی، دەرەکی و کوردستانی دەدات. ئیسلامی چاندی لە بەرانبەر ئیسلامی دەوڵەت-نەتەوەدا لە ناو کۆمەڵگای ئێران بەردەوام نرخی تایبەتی خۆی هەبووە و ئەم نرخە لەگەڵ بنەماکانی کۆدار کە دیمۆکراسی خۆجێیی و ئازادیخوازی دەکاتە ئامانج، یەک دەگرێەوە. ب پرۆژەی نەتەوەی دیمۆکراتیکی کۆدار تێکۆشانی نەتەوەیەک کە ئاماجی پێکهێنانی دەوڵەتە و دەوڵەتێک کە دەیەوێت نەتەوە ساز بکات، فاکتۆری سەرەکین لە شەڕە خوێناویەکانی ڕۆژگاری ئەمڕۆدا. پێناسەی ڕاستەقینەی نەتەوە ئەوەیە کە لەگەڵ زیهنیەت، هۆشیاری و باوەڕدا لە پێوەندیدا بێت. لەم دۆخەدا، نەتەوەی دیمۆکراتیک بە واتای کۆمەڵێک مرۆڤە کە لە جیهانێکی فکری هاوبەشدان. لەم نەتەوەیەدا، بابەتی وەک زمان، دین، چاند، بازاڕ، مێژوو، هەروەها سنوورە سیاسیەکان دیارکەر نین و تەنها ڕۆڵێکی سەرەتایی بۆ یەکگرتوویی دەگێڕن و لەسەر ئەم بنەمایە هاوبەشی جیهانی فکری گرنگیەکی تایبەتی هەیە. هۆشیاری سەبارەت بە “ئازادی و یەکگرتویی” بنەمای هەموو شتێکە، فکری هاوبەش پێویستی بە پەیکەرێک هەیە و لە نەتەوەی دیمۆکراتیکدا پەیکەری ئەم جیهانبینیە خۆبەڕێوەبەری دیمۆکراتیکە. ئەو کۆمەڵانەی کە بە ئەساگرتنی ئیرادەی ئازاد و فکری هاوبەش، خۆیان بەڕێوە دەبەن، ئۆتۆنۆمی دیمۆکراتیکیان بەدەست هێناوە. ئۆتۆریتەی سیاسی سیستەمی بەڕێوەبەری گەل، بەڕێوەبەری ئۆتۆنۆمی دیمۆکراتیکە و کۆدار نموونەی ئەم مۆدێلەیە لە ڕۆژهەڵاتی کوردستان. بابەتی سەرەکی ئەوەیە کە نەتەوەی دیمۆکراتیک نۆ ڕەهەندی: چاندی، سیاسی، ئابووری، کۆمەڵایەتی، حقووقی، دیپلۆماتیک، کۆمۆنی دیمۆکراتیک و تاک-هاووڵاتی ئازاد، ژیانی هاوبەشی ئازاد و پاراستنی جەوهەریە. کۆدار پێکهێنانی نەتەوەی دیمۆکراتیک وەک پرۆژەیەک بە شێوازی خۆبەڕێوەبەری دیمۆکراتیک و دیمۆکراسی خۆجێیی پێشکەش دەکات و لە سەر بنەمای شێوازی هەڵسوکەوتی ڕژێمی کۆماری ئیسلامی ئێران و کۆمەڵگای جیهانی لە بەرانبەر ئەو پرۆژەیە، هەڵوێستی کۆتایی خۆی دیار دەکات. مێژوو نیشانی داوە کە زوڵم و ستەمی نەتەوەیی لە سەر کوردان و گەلانی ئێران و کرداری نادادپەروەرانە و ئەمنی چارەسەری لەگەڵ خۆی ناهێنێت. کۆدار چارەسەریەکی دیمۆکراتیک و بێ شەڕی دەوێت و ڕێگا نادات کە هیچ لایەنێک بە بەڵێن و پەیمان و ڕاگەیەندراوی بێ بنەما و ناڕوون لە سەر کێشەی وەک کێشەی کورد، ئەوانە بچووک بکاتەوە و گرنگیان پێ نەدات. پرۆژەی نەتەوەی دیمۆکراتیک بۆ ئازادی و ژیانی هاوبەشی گەلانە، نەک بۆ بەدەستهێنانی هێز، پارچەکردنی خاکی وڵات و سەپاندنی ئاڵا، دین، نەتەوە و ڕەگەزی لایەنێک لەسەر لایەنی دیکە. ئازادی ژنان ئەوەندەی ئازادی گشتی کۆمەڵگا گرنگ دەبینێت و وەک شۆڕشێکی دیمۆکراتیک بەناوی دەکات. ژنان، جەوانان و ئەکۆلۆژی(ژینگە) وەک سێ ڕەهەندی شۆڕش دەزانێت و پرۆژەیەک کە ئەو سێ ڕەهەندانەی تێدا نەبێت، وەک کلاسیک، بێ بایەخ و پاشکەوتوو دەبینێت. ج کۆدار و هەڵوێستی بۆ تێکۆشان ئارمانجی سەرەکی کۆدار گەیشتن بە دیمۆکراسی خۆجێیی و دیمۆکراسی لەسەر بنەمای خۆبەڕێوەبەری دیمۆکراتیکە، بەو هۆیەوە ئێران و ڕژێمی کۆماری ئیسلامیش بە شێوازی ئێستا قبووڵ ناکات. کۆدار ئاستی تێکۆشانی خۆی بەپێی داخوازی دەسەڵاتداران دیار ناکات. خەبات بۆ گەلان دەکات و ئەوان ناکاتە قوربانی رێکەوتن یان شەڕی بەرژەوەندی. پاراستنی ڕەوا و هەڵوێستی دیمۆکراتیک لە ئەگەری شەڕەنگێزی و نکۆڵی ڕژێمی سەردەست، یەکێک لە پرەنسیپ و بنەماکانی تێکۆشانی کۆمەڵگایە و ئەگەر دەوڵەت و کۆماری ئیسلامی بە گشتی ئامادە نەبن چارەسەریەکی ئاشتیانە قبووڵ بکەن، کۆمەڵگا بۆخۆی پێویستە دەست بە کار ببێت و سیستەمی خۆ‌بەڕێوەبەری دیمۆکراتیکی خۆی پێک بهێنێت و دیمۆکراسی لە وڵات پێش بخات، لە سەر ئەو بنەمایە پێویسته ڕژێم بزانێت کە چارەسەری بێ ئەویش دەتوانێت پێش بکەوێت. کۆدار سیستەمە و لە حیزب بەرفراوانترە، پرۆژەی کۆداریش ئێرانی کوردستانیە و بۆ هەموو گەلانە. د چارەسەری کۆدار بۆ کێشەی کورد نه ڕژێمی سەردەستی کۆماری ئیسلامی ئێران دەتوانێت لە دۆخی ئێستا خۆی بدزێتەوە و نه ئامەریکا و بلۆکی رۆژئاوایش دەتوانن نکۆڵی لە کورد و رۆڵی گرینگی ئەو گەلە بکەن و بەرچاوی نەگرن. گەلی کورد بۆ سەرخستنی مۆدێڕنیتەی دیمۆکراتیک لە بەرانبەر مۆدێڕنیتەی سەرمایەداری، پۆتانسیەلێکی مەزنی هەیە و کۆدار نایەوێت هیچ حیزب و رێخستنێکی مەدەنی کوردی بێبەش بکات. بە پێک هێنانی یەکێتی نەتەوەیی کوردان و لە هەمان کاتدا یەکێتی گەلانی ئێران، ها‌وپەیمانیەکی بەرفراوان پێشنیار دەکات. کۆدار داخوازی دیمۆکراتیکی کۆمەڵگا ئەساس دەگرێت؛ لە سەر ئەو بنەمایە هیچ کاتێک پرۆژەی ئەو هێزە کوردیانە قبووڵ ناکات کە کۆمەڵگا پارچە دەکەن و بەشداری دیمۆکراتیکی گەلان ئاستەنگ دەکەن بەڵام لە هەمان کاتدا پشتگری پرۆژەی چارەسەری دەکات. کۆدار گۆڕانکاری بنگەهینی دەوێت نەک ڕیستۆراسیۆن(گۆڕانکاری بە ڕەواڵەت)، میانەڕە‌وی، ڕیفۆرماسیۆن و بناژۆخوازی. سیاسەتی کۆدار بە دەرباسبوونی کات کۆنە و بێکاریگەر نابێت، پێشبینیەکانی ئێمە ڕاست دەرکەوتوون و هەڵوێستەکانی کۆدار بەجێ و بە بەرچاوگرتنی داهاتوو بوون. یەکێتی نەتەوەیی کوردان و یەکێتی گەلانی ئێران بۆ چارەسەری کێشەی مێژوویی، هەردوو لە ڕوانگەی کۆدارەوە یەک پرۆژە، یەک فەلسەفە و زیهنیەتی هەوبەشیان دەوێت. کۆدار لە ئێران و رۆژهەڵاتی کوردستان تەنها خۆی ئەساس ناگرێت و ڕێگا نادات کە لایەنەکانی دیکەش تەنها خۆیان ئەساس بگرن. ئەساسی بەشداری دیمۆکراتیکی کۆدار بۆ هێزی کوردی و هێزی ئێرانیە. کۆدار رۆڵ و گرنگی رێخستنی مەدەنی کەمتر لە حیزبە سیاسیەکان نابینێت و دەیەوێت لە یەکێتی نەتەوەیی دیمۆکراتیک و پرۆسەی چارەسەری کێشەکان بەشداری بکەن و ئەوان وەک بەشێک لە ئۆپۆزسیۆن دەبینێت، نەک دەروەی ئۆپۆزسیۆن یان لایەنی دەوڵەت. رێخستنی مەدەنی وەک بنگەی کۆنفەدەراسیۆن دەزانێت و کۆمەڵگای مەدەنی لە بەرانبەر رێکخراوەی دەوڵەتی دێنێتە هەژمار. بە باوەڕی کۆدار، هێزی پاراستنی ڕەوا، هێزێکە لە خزمەتی پرۆژەی دیمۆکراتیزاسیۆن لە ئێران و رۆژهەڵاتی کوردستان و هێزێکی شەڕخواز نیە، تەنها بۆ پاراستن و خزمەتی گەل کار دەکات و نەک وەک مەترسیەک بەڵکو وەک بەشێک لە دەرفەتەکانی کۆمەڵگایە. ه ڕەهەندی کرداری نەخشەڕێگای دیمۆکراتیکی کۆدار کۆدار بۆ هەڵگرتنی هەنگاوی کرداری و کرانەوەی سیاسی بۆ چارەسەری کێشەی کورد و کێشەکانی ئێران، بە شێوازێکی ڕوون و ئاشکرا و ڕادیکاڵ ڕەهەندی زۆر گرینگ باس دەکات کە بێ ئەوانە هیچ یەک لە کۆمەڵگا، ڕژێمی ئێران و کۆمەڵگای ناونەتەوی ناتوانن کێشەکان چارەسەر بکەن. لە بەرئەوەی کە تا‌کە ڕێگای ڕاست (کێشەی دیمۆکراسی و دیمۆکراتیزەکردنی ئێران، یاسای بنەڕەتی و دیمۆکراتیزەکردنی نەتەوە و گەیشتن بە نەتەوەی دیمۆکراتیک)دەبینێت. کۆدار ئامادەبوونی خۆی ڕادەگەیەنێت بۆ چارەسەری ئاشتیانەی کێشەکان لە چوارچێوەی دەوڵەتێک کە دیمۆکراسی قبووڵ بکات و مۆدێلی کۆداریش چوارچێوەی سیاسی-چاندی ئێران دەپارێزت. مسۆگەری دیمۆکراتیزاسیۆن بە هەڵێنانی هەنگاوی کرداری و ئەو رەهەندانە دەبینێت کە بریتین لە: 1 ڕەهەندی حقوقی: بۆ ڕەهەندی حقوقی پێویستە یاسای بنەڕ‌ەتی ببێتە یاسایەکی دیمۆکراتیک و مافی گەلان، باوەڕەکان، ژنان و ڕەنگەکانی دیکەی ناو کۆمەڵگا بگرێته ناو خۆی و بیانپارێزێت. هەروەها مافی تاکەکەسی و کۆمینال لە کۆمەڵگا پێویستە بەرچاو بگیرێن و دەبێت مافی تاکە کەسی و کۆلەکتیو لە یاسای بنەڕەتی دیمۆکراتیکدا بە شێوازێکی ڕوون پێناسه بکرێن. 2 ڕەهەندی وڵاتی ناوچەیی: وڵاتی هاوبەش و یەکێتی ئەو وڵاتە پێویستە بە شێوازێک پێناسە بکرێت کە هەموو گەل و نەتەوەکان لە خۆ بگرێت و تاکی ئازاد، هاووڵاتی دیمۆکراتیکی ئەو وڵاتە بن. هەروەها ئەو وڵاتە هەوبەشە، جێگای ژیانی کۆمەڵگای ئەکۆلۆژیک و دیمۆکراتیکە و هەموو تایبەتمەندیەکان پێویستە بتوانن ئازادانه تێیدا سیاسەت بکەن و لە بەڕێوەبەری ئەو وڵاتەدا بەشدار بن. 3 ڕەهەندی کۆمەڵایەتی: کۆمەڵگا خاوەن پێداویستی ژیانی و گرینگی وەک (پەروەردە، تەندرووستی، وەرزش، چاند و حقوق)ە. بۆ ئەو پێداویستیانە کۆمەڵگا و دەوڵەت دەکەونە ناو پێوەندی و ڕکابەرێتی و دیارە کە دەوڵەت بە شێوازی ئێستا ناتوانێت ئەرکی خۆی پێک بێنێت. گەلی کورد بە گەشەپێدانی زمانی کوردی، لە چوارچێوەی نەتەوەی دیمۆکراتیک ڕێکخراوەی پەروەردە و چاندی خۆی بەرفراوان دەکات. گەلانی ئێران و بە تایبەت کورد بەشێکی گرنگ لە یەکپارچەبوونی چاندی ئێران و کوردستانن کە بێ ئەوان هیچ کێشەیەک چارەسەر نابێت و به و هۆکارە پێویستە بۆ چارەسەری بە بنەمابگیرێن. 4 ڕەهەندی ئازادی ژن: لە ئێراندا لە حقوق، سیاسەت، ئابووری و بەڕێوەبەریدا لە دژی ژنان زەخت و زوڵم هەیە و هۆکاری ئەویش زیهنیەتی پیاوسالاری کۆمەڵایەتی و هەروەها دەوڵەتە. بێ ئازادی ژنان، دیمۆکراسی ناتوانێت پێش بکەوێت. ماف و ئازادی ژنان وەک ئازادی ڕێخستن، ئازادی ڕادەربڕێن و داخوازەکانیان پێویستە لە یاسادا بەرچاو بگیرێن و مسۆگەر ببن. بابەتی سەرەکی ئەوەیە کە بێ چارەسەری کێشەی ژنان، باس کردنی چارەسەری بێ واتایه و بە هیچ ئەنجامێک ناگات. 5 ڕەهەندی ئەمنیەتی: ئەو ڕەهەندە، پرۆسەی چارەسەری، دیارکردنی یاسا و پێویستیەکانی ئەو پرۆسەیە دەخاتە ژێر کاریگەری خۆیەوە. کورد بە مەترسی لەناوچوون ڕووبەڕوو ماوەتەوە و لە ئازادی بێبەش کراوە. لە ئەمنیەتی کۆمەڵگاییدا بەتایبەتی بۆ کوردان گەرەنتی یاسایی پێویستە بەڵام تەنها ئەوە وەڵامدەرەوە نیە. لە ئەگەری پرۆسەی چارەسەری کێشەی کورد، دەبێت ڕێکخراوە و هێزی ئەمنی و سەربازی ئێران بە شێوازێکی بنەڕەتی گۆڕانکاریان بەسەردا بێت و لە هەمان کاتدا هێزی پاراستنی ڕەوا بۆ پاراستنی ئاسایشی کۆمەڵگا، وڵات و دیمۆکراتیزاسیۆن لە ئێران و کوردستان دەرفەتێکە بۆ ژیانی هاوبەش و ئاشتیانە و ئەم هێزە نابێت وەک مەترسی بۆ هیچ لایەنێک ببینرێت. 6 ڕەهەندی ئابووری: کۆدار بە ڕێبازی کۆمۆنی ئابووری، لە بەرانبەر تاڵانی سیستەماتیک پاراستنی کۆمەڵگا و ژینگە دەکات. بڵاوکردنی چاندی کاری هاوبەش بۆ پێکهێنانی پێداویستیەکان وەک ئابووری ڕاستەقینە دەبینێت و گرنگی دەدات بە پێوەندیەکی ئابووری کە لەباتی بەرژەوەندی تەنگ و کورت خایەن، پێویستی کۆمەڵگا ئەساس بگرێت. پێویست دەبینێت کە دارایی و سەرچاوەکانی وڵات لە هەموو بەش و ناوچەکان و لەناو هەموو چین و توێژەکانی کۆمەڵگا بە شێوازێکی هاوسان و دادپەروەرانە دابەش بکرێت. 7 ڕەهەندی ئەکۆلۆژیک: پیشەسازی، سەرمایەپەرەستی و تاڵانکردنی سەرچاوەکانی سروشت بە شێوازی جۆراوجۆری وەک سازکردنی بەنداو و خراپ کردنی ژینگە و ئەکۆسیستەم بۆتە هۆکاری کێشەی ژینگەیی وەک قەیرانی ئاو، بۆیە پێویستی بە هەوڵدانی دیمۆکراتیک و ها‌وکاری کۆمەڵایەتی دەوڵەتی لە سەر بنەمای ئەخلاقی هەیە. پارادیگمای کۆدار دیمۆکراتیک و ئەکۆلۆژیکە و دەیەوێت لەو ڕەهەندەدا گۆڕانکاری بنەڕە‌تی پێک بهێنێت. 8 ڕەهەندی دیپلۆماتیک: کۆدار گونجاوترین نموونەی چارەسەریەکی دیمۆکراتیکی لە ئاستی ئێراندا پێشکەش کردووە. بێ بەرچاوگرتنی جیاوازی ئەتنیکی و نەتەوی کێشەکانی ئێران چارەسەر نابن. دەمێکی زۆر درێژە کە دەسەڵاتداری ئێران بە چاوێکی ئەمنی و پارچەکەر لە کورد و کوردستان دەڕوانێت، ئەو ڕوانگەیەکی هەڵەیە و به پێچە‌وانەی ئەوە سیستەمی کۆدار کە بێ گۆڕانکاری سنوورەکان و بێ ئەساس گرتنی هێزی سەربازی و شەڕ، بۆ چارەسەری هەوڵدانی پێک هێنانی کۆمەڵگایەک دەکات کە هەموو گەلانی کورد، بەلوچ، عەرەب، تورک(ئازەربایجانی)، فارس و … لە ناو خۆیدا قبووڵ بکات. ئەو مۆدێلەی چارەسەری کۆدار نە لە دژی دەوڵەتان، بەڵکو بۆ کۆنفەدەرالیسمی دیمۆکراتیک و یەکێتی کۆمەڵگای مەدەنیە و لە ئەو باوەڕەدا‌یە کە هەوڵدانی دیپلۆماتیکی دەوڵەتەکان بە تەنها ناتوانێت چارەسەری پێش بخات. ئە‌نجام بۆ چارەسەری کێشەکانی کۆمەڵگا پێویستە بەڕێوەبەری کۆمەڵایەتی بە شێوازێک بێت کە دەسەڵاتخوازی و خۆبەڕێوەبەری دیمۆکراتیک بە چاوێک سەیر نەکات. بەڕێوەبەری دیمۆکراتیک و هێزی هەژمۆنیک دو پارادیگمای بەڕێوەبردنی جیاوازن. بەڕێوەبەری دەسەڵاتخواز بە ڕێگای بڵاوکردنی فەردپەرەستی هەوڵ دەدات کۆمەڵگا پارچە بکات و قەیرانەکان قووڵتر دەکات. پارادیگمای نەتەوەی دیمۆکراتیکی کۆدار یەکسانی لە سەر ئەساسی بەرچاوگرتنی ڕەنگە جیاوازەکان و ئازادی کۆمەڵگا دەکاتە ئامانجی تێکۆشانی خۆیی. هەر هاووڵاتی و ئەندامێکی نەتەوەی دیمۆکراتیک خاوەن سێ ئەرک و مسیۆنە:1 ئەرکی ڕووناکبیری. 2 ئەرکی ئەخلاقی. 3 ئەرکی سیاسی. کۆدار بە سوودوەرگرتن لە ئەو سێ ئەرکانە، دوازد‌ه کێشەی کۆمەڵگا چارەسەر دەکات. دەرەوەی ئەوانەش، گۆڕانکاری یاسای بنەڕەتی ئێران بە یاسایەکی دیمۆکراتیک، زۆر گرنگ و ژیانی دەبینێت. پێویستە یاسای بنەڕەتی بە شێوازێکی ئاشکرا ئێران وەک وڵاتی هاوبەشی هەموو گەلان، جنسیەت، باوەڕمەندی و ناسنامەی جیاواز پێناسە بکات و گەرەنتی پراکتیکیش پێشکەش بکات. بەردەوامی دۆخی ئێستا نابێت. هەنگاوی کرداری بۆ پشتگری گەلانی ئێران و مافەکانیان، ڕەوا و پارێزراوە. تەنها بە ئەساس گرتن و قبووڵ کردنی داخوازی کۆمەڵگا، چارەسەری پێش دەکەوێت. کۆمەڵگای دیموکراتیک و ئازادی ڕۆژهەڵاتی کوردستان شێوازێک لە پێک هاتنی نەتەوەیە بە پێشەنگایەتی چینە جیاوازەکانی گەلان و بەتایبەتی ڕووناکبیران. کێشەی کۆدار لەگەڵ دەوڵەت-نەتەوەی سەردەست، کێشەی”یاسایی بوون و دانپێدانانی فەرمی”ە. هەرچەند گرنگی بە تێکۆشان و کاری یاسایی و ڕێکخستنی دیمۆکراتیک دەدات، بەڵام ڕێگا پێنەدانی ئەم ڕەوتە لە لایەن دەوڵەت-نەتەوەی ئێرانەوە دەبێتە هۆکاری هاتنە ئارای شێوازێک لە ئۆتۆریتە و بەڕێوەبەری دوولایەنە لە ڕۆژهەڵاتی کوردستان و ئاڵۆزی و پێکدادانی لێ دەکەوێتەوە. ئەگەر ئەم داخوازیە دیمۆکراتیانەی کە لەم پرۆژەیەدا هاتوون و هەروەها داخوازی وەک ڕێگا پێدرانی یاسایی و ناسینی کۆدار بە فەرمی، لە لایەن دەوڵەتی ئێرانەوە وەڵامی ئەرێنی پێ نەدرێت و بە پێچەوانەوە بەردەوامی بە “نکۆڵی، لەناوبردن و شێوازی نامرۆڤانە” بدرێت، بە دڵنیاییەوە کۆداریش بۆ پەرەپێدانی یەک لایەنەی ئۆتۆریتە و بەڕێوەبەری خۆی لە هیچ جۆرە تێکۆشانێک واز ناهێنێت. #12-07-2018#


چۆن باشترین مۆبایل بۆ خۆم هەڵبژێرم؟ – کەی ئای تی ئێن\nگرنگترین ئەو یاریانەی ڕادەگەیەنرێت لە مانگی 6ـدا + ئەو سەکۆیانەی بەردەست دەبێت لەسەری\nڕێنمایی 25, تشرینی یه‌كه‌م 2019\nچۆن باشترین مۆبایل بۆ خۆم هەڵبژێرم؟\nلە ڕۆژگاری ئەمڕۆدام مۆبایلەکان بوونەتە بەشێکی گرنگ لە ژیانی ڕۆژانەماندا، کڕین و فرۆشتنیشیان لە بازاڕدا گەرمە. لەوانەیە هەمیشە وا ویستبێتت پارەیەکی زۆر کۆبکەیتەوە بۆ ئەوەی باشترین مۆبایل بکڕیت، چونکە باشترین مۆبایلەکان نرخیان زۆرە، لە کاتێکدا ئەمە مانای وانییە گرانترین مۆبایل بۆ تۆ باشترین بێت. دەبێت تێبگەیت لەوەی چیت دەوێت و خۆت چیت پێویستە، بەم بیرکردنەوەیە پارەیەکی زۆر لە کڕینی مۆبایلدا دەگەڕێنیتەوە. کەی ئای تی ئێن لەم بابەتەدا سەرنج دەخاتە سەر چەند خاڵێک کە پێویستە هەر کەسێک پێش کڕینی مۆبایلەکەی ڕەچاویان بکات و لێیان تێ بگات و باشترین هەڵبژاردەی خۆی بکات.\nبێگوومان ڕەچاوکردنی پارە شتێکی گرنگە لە کڕیندا. پێویستە بزانیت لە دوای کڕینی هەر مۆبایلێکی نوێ، لە سەرەتادا نرخێکی زۆری هەیە و پاش چەند ڕۆژێکی کەم نرخیان زۆر دادەبەزن، بۆیە لە کاتی هاتنی هەر مۆبایلێکدا مەرج نییە ڕاستەوخۆ بیکڕیت! هەروەها پێش ئەوەی مۆبایلەکەت هەڵبژێریت بیر لەوە مەکەرەوە گرانترین مۆبایل بکڕیت چونکە مەرج نیە گرانترین مۆبایل باشترین بێت.\nپێش هەموو شتێک، پێویستە بزانیت تۆ چیت پێویستە، ئەمە گرنگترین خاڵە لە کڕینی مۆبایلدا. ئایا تۆ مۆبایلێکت دەوێت کامێراکەی باش بێت؟ یان بەرگەگرتنی پاتری زۆری هەبێت؟ یان مۆبایلێکت دەوێت تەنها بۆ بەکارهێنانی نەرمەکاڵا ئاساییەکانی وەک تۆڕە کۆمەڵایەتییەکان بەکاری بهێنیت؟ یان بۆ یاریە ئەلیکترۆنییەکان بێت؟ وەک پەبجی و فۆرتنایت و یارییە بەهێزەکانی تر؟\nدەستنیشانکردنی پێویستییەکانت گرنگترین خاڵە.\nلەوانەیە تۆ ئێستا بپرسی، من ئێستا زانیم چیم پێویستە، بەڵام شارەزاییم نییە و ناتوانم جۆرەکان و تایبەتمەندییەکان لە یەکتر جیابکەمەوە، لێرەش چەند زانیارییەک دەربارەی پارچەکانی مۆبایل دەخەینە ڕوو بۆ ئەوەی زانیارییە سەرەتاییەکانی مۆبایل پێش کڕینی و بزانیت و تێ بگەیت.\nیەکەی چارەسەرکەر (CPU – پڕۆسێسەر)\nپڕۆسێسەر بریتییە لە ڕەقەکاڵایەکی بچووک، بە مێشکی هەر ئامێرێك ناسراوە. بەهۆیەوە هەموو چالاکییەکی مۆبایل ئەنجام دەدرێت و خێراییەکەی لەسەر ئەم پارچەیە بەندە. ڕەقەکاڵاکانی پڕۆسێسەر چەندین جۆریان هەیە کە هەر جۆرێک خێرایی مۆبایل دیار دەکات. گرنگە بزانیت خێراترین پڕۆسێسەر بچووکترینە و لە ئێستادا بچوکترین قەبارەکەی 7 نانۆمەترە. جۆرە مامناوەندەکانیش قەبارەکانیان لە نێوان 10 بۆ 12 نانۆمەترە. هەروەها خێراییەکەی بە هێرتز (Hz) دەپێورێت، نموونە یەک لە باشترین پڕۆسێسەرەکانی ئەمڕۆی مۆبایل بە ناوی سناپدراگۆن +855 ـە بە خێرایی 2.97 GHz، تا ئەم پێوەرە هێرتزەی زیاتری هەبێت مۆبایل خێراتر دەبێت. پڕؤسێسەرەکانی ئەمڕۆ کە خاوەن خێراییەکی بە کەڵکن، لە 2 Ghz ـەوە دەست پێدەکەن.\nڕوونمای مۆبایلیش گرنگترین بەشە، بەکارهێنەر چێژ لە ڕەنگەکان و وێنەکان وەردەگرێت ئەگەر مۆبایلەکە ڕوونمایەکی باشی هەبێت. ئەو ڕوونیەی کە ئێستا لە لایەن زۆرێک لە کۆمپانیاکانەوە بەکار دەهێنرێت ڕوونی +FHD یان 1080 بە 2520 پێکسڵە. ڕوونیەکی گونجاوە و بێگوومان گونجاوترین نرخیش دیاری دەکات. هەڵبژاردنەکەت لە FHD ـەوە یان زیاتر دەست پێبکە.\nبیرگە (Storage – زاکیرە)\nقەبارەی بیرگە بڕیار لەسەر بەکارهێنان و نرخی مۆبایل دەدات. بیرگە بە گێگابایت دەپێورێت و چەند زیاتر بێت، بەکارهێنەر دەتوانێت زانیاری زیاتر لە مۆبایلەکەیدا دابنێت. نمونە؛ ئەگەر مۆبایلێک بیرگەکەی 128 گێگابایت بێت واتا تۆ دەتوانیت ئەوەندە پەڕگە و زانیاری لە مۆبایلەکەتدا هەڵبگریت، ئەمیش بە هەمان شێوە ئەکەوێتە سەر بەکارهێنانی کڕیار، ئایا چەن گێگابایتت پێویستە. لە ئێستادا گەورەترین قەبارەی بیرگە بریتییە لە 1 تێرابایت کە دەکاتە 1024 گێگابایت، کە ئەمە تەنها نرخی مۆبایلەکە زۆرتر دەکات، چونکە ئەم ڕێژەیە بۆ بەکارهێنەر زۆرە و پێویستی نابێت. قەبارەی باوی بیرگەی مۆبایلەکان لەم ڕۆژەدا 128 گێگابایتە، لە کاتێکدا 64 گێگابایتیش بۆ بەکارهێنەر بە کەڵک دەبێت.\nڕام بریتییە لە بیرگەیەکی کاتی بۆ هەڵگرتنی زانیارییەکانی ئەپ و یارییەکان بە شێوەیەکی کاتی، گرنگە بۆ ئەنجامدانی چەند کردارێک و کردنەوەی چەند ئەپێک لە یەک کاتدا و مانەوەیان بە کراوەیی بە هەمان زانیارییەکان کە لە دواین بەکارهێنان تۆمارکراون. بە هەمان شێوە ئەمانیش بە گێگابایت لەسەر مۆبایلەکانن، گێگابایتی زۆری ڕام واتا بەکارهێنانی ئەپ و یارییەکان بە شێوەیەکی ئاسانتر و نەرمتر. قەبارەی باوی ڕام لەم ڕۆژانەدا 6 گێگابایتە، بەڵام 4 گێگابایتیش بە پێی نرخ بۆ بەکارهێنەر بە کەڵکە.\nکەسانێک هەن کە گرنگی زۆر بە کامێرا دەدەن. مەرج نییە مۆبایلەکەی تۆ خاوەنی باشترین کامێرا بێت، چونکە کامێراکانیش کاریگەری زۆریان لەسەر نرخەکان هەیە، بە گشتی زۆربەی مۆبایلە نوێیەکانی ئێستا خاوەن کامێرایەکی باشن، بۆیە پێویست ناکات پارەیەکی زۆر تەنها لەبەر کامێرا خەرج بکەیت. وە زۆربەی مۆبایلە ئاست مامناوەندەکان کە نرخێکی کەم و گونجاویان هەیە، وێنەی نایاب تۆمار دەکەن کە هەندێکیان بە ڕوونی 48 مێگاپێکسڵن.\nتێبینی: ژمارەی مێگاپێکسڵ ڕۆڵی سەرەکی نییە لە تۆمارکردنی جوانترین وێنە، بەڵکو هەستەوەری وێنە توانا و ژیری، کامێرا دیاری دەکەن.\nلە ئێستادا زۆربەی کۆمپانیاکان گرنگییەکی زۆر بە پاتری مۆبایلەکانیان دەدەن چونکە لای خەڵک گرنگترین بەشی مۆبایلەکەیە. پاتریەکان بە mAh میلی ئەمپێر دەپێورێن و چەن زیاتر بن باشترن، بەڵام بێگوومان جۆری پڕۆسێسەر و جۆری ڕوونما و ڕوونیەکەی کار دەکەنە سەر توانای پاتری و دەکرێت هەمان ڕێژەی میلی ئەمپێر لە مۆبایلێکەوە بۆ مۆبایلێکی تر بگۆڕێت، ئەگەر مۆبایلێکیش بێت میلی ئەمپێری کەم بێت. بەڵام بە گشتی ئەگەر تۆ پاترییەکی گونجاوت دەوێت بۆ بەکارهێنانی زۆر و قورس. نموونە؛ یاریە ئەلیکترۆنیەکان، ڕێژەی 4000 میلی ئەمپێر گونجاوترینە، لە کاتێکدا مۆبایل هەیە بۆ یاری پێ کردن گونجاوترینە و توانای پاترییەکەشی 3000 میلی ئەمپێرە.\nکۆمەڵێک تایبەتمەندی دیکەش هەن کە جیاواز لەوانەی سەرەوە لە هەندێک مۆبایلدا هەن و لە هەندێکیشدا نین، کە بێگوومان ئەمانەش کاریگەری لەسەر نرخ دروست دەکەن:\nFace ID هەستەوەری دەموچاو.\nGyro جیرۆ سکۆب.\nFast battery charging بارگاویکردنەوەی خێرا.\nIP 68 بڕوانامەی ئایپی، دژە ئاو.\nبێگوومان، لە کاتی کڕیندا وا باشترە پرسیار لە کەسانی بە ئەزموون بکرێت، نەک ئەوەی بە چاولێکەری مۆبایل بکڕیت، چونکە ویستی تۆ جیاوازە لە خەڵک و بە زیرەکانە بڕیار بدە.


کەمئەندامان دەڵێن سووکایەتیمان پێ کراوە - Radio Sweden Kurdish - رادیۆی سوید Radyoya Swêdê | Sveriges Radio\nلە ڕاستەوە: فەرهاد جیهان‌میهەن، خەلیل پەسوەیی. دانیشتوو: کەماڵ خزرپوور. وێنە: ناسری سینا\nکەمئەندامان دەڵێن سووکایەتیمان پێ کراوە\nبڵاو کرایه‌وه måndag 8 februari 2010 kl 16.18\nشەش نوێنەری بزووتنەوەی کەمئەندامان و سست ئەندامان لە ترسان ئەو هاوکارییەی لە سەر ناوی گرووپی ڕابێژان بواری کەمئەندامێتی، لەگەڵ دەوڵەت هەیانبووو هەڵیانوەشاندەوە. ئەم گرووپە لە سەر ئەرکی حوکوومەت، خەریکی ئامادەکردنی ئەو ڕێکارە بوون کە لە دانی کەسی یارمەتیدەر (personlig assistans)دا بڕیاردەر بێت. مووچەی مانگانەی وەها کەسێک لە ڕێی سندووقی بیمەوە دەدرێت.\nگرووپی ڕابێژان لەم چەند ڕۆژەی رابردوودا ڕێکاری پێشنیارانەی خۆی لە ٩١ لاپەڕەدا بڵاو کردەوە، نوێنەرانی بزووتنەوەی کەمئەندامان خۆیان لە گرووپەکە و هاوکاری لەگەڵ سندووقی بیمە (Försäkringskassan) و دەستەی بەڕێوەبەرایەتیی کۆمەڵایەتی (Socialstyrelsen) کێشایەوە و گوتیان ئەم ڕاپۆرتە تەنیا بۆ ئەوە دەبێت کە بخرێتە ناو سەتڵی زبڵەوە.\nکاک فەرهاد جیهانمیهەن سەرۆکی ناوەندی کەمئەندامانی کورد لە سوید گوێت لە قسەکانی ڤێنچێ ڤیلومسن (Wenche Willumsen) بوو، یەکێ لەو شەش نوێنەرەی بزووتنەوەی کەمئەندامان و سست ئەندامان کە بۆ ڕاپەڕاندنی کاری ڕۆژانەیان پێویستییان بە یارمەتیدەر هەیە. دیتنی تۆ لە سەر ئەم کێشەیە چییە؟\nڤێنچێ ڤیلومسن (Wenche Willumsen) لە سەر ئەم بڕوایەیە کە بۆچوونی ئەو شەش ڕێکخراوه‌یە گرنگیی پێ نەدرا هەرچەند هەر لە سەرەتای ئەم پرۆژەیەوە گوتبوویان کە بێت و لە سەر ئەم ڕێبازە چەوته‌وە بڕۆن، ئه‌وا ئەوان خۆ لە هاوکاری دەکێشنەوە. ڤیلومسن پێی وایە کە ئه‌م ڕێکاره، خۆی به سه‌ر که‌مئه‌ندامانه‌وه و ئه‌وانه‌ی بۆ ڕاپەڕاندنی کاری ڕۆژانەیان پێویستییان بە یارمەتیدەر هەیە، کردۆته سەپەرشتکار و بڕیارده‌ر.\nگوێ لە سەرجەمی ڕاپۆرتەکە بگرە


هێزه‌كانی عێراق هه‌وڵێكی قاچاخچێتی مادده هۆشبه‌ره‌كان له ئێرانه‌وه پووچه‌ڵده‌كه‌نه‌وه\nبه‌رپرسانی ئه‌منی له هه‌ولێر ده‌ستیانگرت به‌سه‌ر 50 كیلۆگرام مادده‌ی هۆشبه‌ردا له نزیك سنووری ئێران یه‌كشه‌ممه (16 حوزه‌یران).\nبه‌گوێره‌ی به‌ڕێوبه‌رێتی قه‌ده‌غكردنی مادده هۆشبه‌ره‌كان له هه‌ولێر، ده‌ستگیرا به‌سه‌ر بارێكی مادده‌ی هۆشبه‌ردا له حاجی ئۆمه‌ران، كه شارۆچكه‌یه‌كه له‌سه‌ر سنووری ئێران.\nبه‌ڕێوبه‌رێتییه‌كه له به‌یاننامه‌یه‌كدا رایگه‌یاند كه هێرشه كتوپڕه‌كه به‌گوێره‌ی زانیاریی هه‌واڵگری ئه‌نجامدرا و بووه‌هۆی روودانی شه‌ڕوپێكدادان له نێوان قاچاخچییه‌كان و هێزه ئه‌منییه‌كاندا له ناوچه‌كه.\nپۆلیسی عێراق هه‌وڵێكی به‌قاچاخهێنانی مادده‌ی هۆشبه‌ر له ئێرانه‌وه شكسپێدێنێت\nسوپای پاسداران هێرشی موشه‌كی بۆسه‌ر كوردان له عێراق پشتڕاستده‌كاته‌وه\nچه‌كدارانی داعش خاڵێكی پشكنینی پۆلیسی فیدراڵ ده‌كه‌نه ئامانج له باكوری كه‌ركوك


ڕۆژنامەی واشنتن پۆست: دەوڵەتی كوردستان گەڕانەوەی نییە و دروست دەبێ\nنووسەرێكی ئەمەریكی لە ڕۆژنامەی "واشنتن پۆست" ئاماژە بەوە دەكات كە پێویستە ئەمەریكا و وڵاتانی ئەوروپا پشتیوانی ڕیفراندۆم و سەربەخۆیی كوردستان بن، چونكە دامەزراندنی دەوڵەتەكە هەر ڕوو دەدات، ئەمەریكاش دەبێ بە گرنگییەوە سەیری بكات، چونكە كوردەكان متمانە پێكراوترین هاوپەیمانی ئەمەریكان لە ناوچەكەدا، ئەگەر پشتیوانیشی نەكەن، ئامانجی ئەمەریكا لە سەپاندنی ئاشتی و ئارامی لە ناوچەكە كۆتای نایەت، بە دامەزراندنی ئەو دەوڵەتە ناوچەكە ئاشتی تێدا بەرقەرار دەبێت.\nڕۆناڵد ئێچ گریفس ئارلینگتن لە ڕۆژنامەی "واشنتن پۆست"ی ئەمەریكی وتارێكی لە ژێر ناونیشانی "پێویستە ئەمەریكا پشتیوانی جموجۆڵەكانی كورد بەرەو سەربەخۆیی بكات" و تێیدا دەڵێ، مەسعوود بارزانی سەرۆكی هەرێمی كوردستان ڕۆژی 29ی حوزەیران/یۆنیۆ گوتی، پێویستە گەلی كوردستان دەنگ بدەن لە ڕیفراندۆم تا بگەین بە سەربەخۆیی، كوردەكانی عێراق باشترین هاوڕێی متمانە پێكراوی ئەمەریكا لە ناوچەكەدا، ئەوان بە ئازایەتی و چاونەترسانەوە شەڕی ڕێكخراوی تیرۆریستی داعشیان كرد.\nنووسەر دەڵی، هەرچەندە بەغدا كۆمەكێكی ئەوتۆی نەكردن، بەڵام ئەوان شكستیان بە داعش هێنا، بەداخەوەش ئەمەریكا نەوایەكی بە كەمایەتییە زوڵم لێكراوەكان بەخشیوە، كە ئەوان تەواو پابەندی بەها مرۆیییەكانن و كۆكن و سوورن لەسەر پابەندبوون بە بەها و مافە مرۆیییەكان.\nهەروەها دەڵێ، كوردەكان ئێسته دەستیان بە جموجۆڵ كردووە و داوای سەربەخۆیی دەكەن و دەیانەوێ ببن بە دەوڵەتێكی سەربەخۆ، پێویستە سەرۆكی ئەمەریكا و وڵاتانی ئەوروپا بە تەواوی پشتیوانییان لێ بكەن، هاووڵاتییانی كوردستان لە ڕیفراندۆم دەنگ بۆ سەربەخۆیی دەدەن، پێویستە ئەمەریكا و ئەوروپا بەشدار و پشتیوانی ئەو ڕیفراندۆمە بكەن.\nنووسەر دەڵێ، ئەگەر ئەمەریكا پشتیوانی سەربەخۆیی و ئەو ڕیفراندۆمە نەكات كە بارزانی دەیەوێ بەشێوەیەكی ئاشتییانە لەگەڵ بەغدا لە یەكتر جیا ببنەوە، ئەوا ئەمەریكا شكست دێنێت لە چەسپاندنی ئاشتی لە ناوچەكە، پرۆسەی سیاسی و ئارامی ناوچەكە هاوشێوەی دەوڵەتی یوگسلافیای پێشووی لێ دێ، فەرماندە و دیكتاتۆرەكانی جەنگ لە ناوچەكە شارەكان وێران دەكەن و بە هەزاران لە كەمینەكان كۆتای پێ دێنن، سەرەنجامیش هەر جیابوونەوە ڕوو دەدات.\nلە كۆتادا ئارلینگتن ئاماژەی داوە، ئێستە كوردەكان لە قۆناغی ڕاگوزەرن بەرەو دەوڵەتی سەربەخۆی خۆیان لە عێراق، هیچ گومانی تێدا نییە ئەم هەنگاوانە، بەڵام ئایا ئەم پرسە تا چەند لەگەڵ ئاسایشی نەتەوەیی ئەمەریكا یەك دەگرێتەوە و چ كاریگەرییەكانی لەسەر ئاسایشی نەتەوەیی ئەمەریكا دادەنێت، ئەمە دەبێتە بنەما بۆ ئەمەریكا كە پشتیوانی یان دژایەتی ئەو پرۆسەیە بكات.\nئه‌م بابه‌ته 54803 جار خوێنراوه‌ته‌وه


پەرتووکا (بەری ڕۆژ ب داوی بهێت) دێ هێتە ئیمزاکرن و بەلاڤکرن – ئیزیدی ٢٤\nشه‌ممه, نیسان 10 2021\nسەرەکی/نووچە/پەرتووکا (بەری ڕۆژ ب داوی بهێت) دێ هێتە ئیمزاکرن و بەلاڤکرن\nپەرتووکا (بەری ڕۆژ ب داوی بهێت) دێ هێتە ئیمزاکرن و بەلاڤکرن\n0 268 ١ خولەك پێش ئێستا\nئێزدی 24 _ لەیت حسێن\nپەرتووکەک ل ژێر ناڤ ونیشانێن (بەری ڕۆژ ب داوی بهێت) کو چەند بابەتێن سیاسی و رەوشەنبیری و ئۆلی و جڤاکی لدۆر ئێزدیان و ئێزدیاتیێ بخوەڤە دگریت دێ ل نێزیک هێتە ئیمزاکرن و بەلاڤکرن.\nجەگەر حەیدەر سێڤۆ ناڤدار ب جەگەر خون نڤیسەرەکێ ئێزدی یە، ژ دایکبوویێ سالا 1982ێ یە و خەلکێ ناحیە باعەدرێ یە یا سەر ب قەزا شێخان ڤە، پشتی سالا 2005ێ دەست ب نڤیسینا گۆتار و بابەتێن هەمەرەنگ بۆ رۆژنامە و گۆڤاران کریە و بەری چەند رۆژانە پەرتووکەک دروستکریە و ل نێزیک دێ هیتە بەلاڤکرن کو ئەڤە یەکەم بەرهەمێ وی یە و ل داهاتی ژی دا دێ چەند بەرهەمێن دی ژی هەبن.\nناڤبری ل دیدارەکێ دا ژ ئێزدی 24 را دیارکر، ل سالا 2005ێ من دەست ب نڤیسینا گۆتاران کریە و هەر ژ وی دەمی دا لسەر نڤیسینێن هەمەرەنگ یێ بەردەوامم.\nجەگەر خون گۆتژی، “بەری چەند رۆژان من پەرتووکەک بناڤ و نیشانێن (بەری ڕۆژ ب داوی بهێت) دروستکریە کو ئەڤە یەکەم بەرهەمێ منە و ل نێزیک دێ ل بنگەهێ لالش تایێ باعەدرێ هێتە ئمیزاکرن”.\nئاشکەرا ژی کر، ئەڤ پەرتووکە یا 100 لاپەری یە و ل نڤیسینگەها گازی ل دهوکێ هاتیە چاپکرن و دێ سێ جاران هێتە کۆپی کرن هەر جارەکێ ژی لسەر 100 دانی.\nدا زانین ژی، ئەڤ پەرتووکە هژمارەکا گۆتار و بابەتێن گرێدای ئێزیاتیێ بخوەڤە دگریت و ئێش و ئازارێن ئاوارەیێن ئێزدی دناڤ کەمپان ژی دا تێدە دیاردبن و ب شێوەیەکی گشتی گۆتارێن سیاسی و رەوشەنبیری و ئۆلی و جڤاکی یێن ب ئێزدیان و دەڤەرێن وان ڤە گرێدای دڤێ پەرتوکێ داینە.\nل دیدارا خوە دا ژ ئێزدی 24 را دا خوەیاکرن ژی ” بەری ڤێ پەرتووکێ ژی وی نڤیسینا پەرتووکەکێ ب دوماهی ئانی بوو کو سەبارەت وێ یەکێ بوو کو “چاوا تاکێ ئێزدی لێدوانێ ژ دەزگەهێن راگەهاندنێ را بدە” لێ ژبەر نەبوونا پشتەڤانیێ وی نکاریە وێ پەرتووکێ چاپ بکەت لێ ل داهاتی دا دێ کار لسەر چاپکرنا وێ ژی کەت و دێ چەند بەرهەمێن دی ژی هەبن.\nل داویێ ژی گۆت، مخابن ئەڤ هەموو مەزاختن و داهاتە بۆ سەنتەر و ناڤەندێن رەوشەنبیری دهێنە کرن لێ ب راستی ژی وەک پێدڤی خزمەت و پشتەڤانیا رەوشەنبیرێن دەڤەرێ ناکەن، لەورا داخوازێ ژ جهێن رەوشەنبیر دکەم کو پتر پشتەڤانیا رەوشەنبیران بکەن ژبەرکو هندەک گەنج شیانێن مەزن یێت هەبن بەلێ ژبەر نەبوونا پشتەڤانیێ نکارن بەرهەمێن خوە بەلاڤ بکەن.


له‌لایه‌ن: محەمەد ڕزگار - به‌روار: 2021-03-14-01:48:00 - کۆدی بابەت: 3225\nئەو خانانەی کە بەیەکەوە کار دەکەن بۆ بەجێهێنانی فرمانێکی دیاریکراو شانە پێک دێنن. ڕووەکە شانەکان سێ جۆرن. ئەوانیش ڕووپۆشە شانە، بنچینە شانە، لوولە شانە. ئەم شانانەش هەرسێ ئەندامە سەرەکییەکەی ڕووەک پێک دێنن، ئەوانیش ڕەگ و قەد و گەڵاکان.\nڕووپۆشە شآنە Dermal tussue پۆشەری دەرەوەی ڕووەک پێک دێنێت کە پێک دیت لە دەرە ڕووپۆش Epidermis خانەکانی پارەنکیمین. زۆرجار دیواری دەرەوەی دەرە ڕووپۆش داپۆشراوە بە چینێکی مێوی پێی دەڵێن کیوتیکل Cuticle ڕێگر دەبێت لە ونبوونی ئاو. هەندێک لە خانەکانی دەرەڕووپۆش لە ڕەگدا جیادەکرێتەوە بە بوونی درێژەوەبووی شێوە مویی مژینی ئاو زیاد دەکەن. بەو کونانەی لە دەرە ڕووپۆشی گەڵاکان و قەددا هەن دەڵێن دەمیلە Sromata. ئەوان بە تێپەڕبوونی گازەکان و هەڵمی ئاو ڕێکدەخەن لە نێوان ڕووەک و دەوروبەریدا. لە قەد و ڕەگە دارینەکاندا خانە مردووەکانی تەپەدۆر جێگەی دەرە ڕووپۆش دەگرنەوە.\nشانەی ڕووپۆش دەوری بنچینە شآنە Ground tissuesـی داوە. کە لە هەرسێ جۆرە خانەکانی ڕووەک پێک دێت. بنچینە شانەکان ڕۆڵیان لە کۆکردنەوەی ماددەکان و زیندەچالاکییەکان و پاڵپشتکردندا هەیە.\nلوولە شانە Vascular tissue بە بنچینە شآنە دەورەدراوە، کە فرمانی گواستنەوە و پاڵپشتکردن بەجێدێڵێت. زاراوەی لوولە شانە دەگەڕێتەوە بۆ شانەی نیان بەیەکەوە. شانەی دارک ئاو و ماددەکان و خوێیەکان دەگوازێتەوە لە ڕەگەوە بۆ سەرەوە بە ناو ڕووەکدا. هەروەها شانەی دارک پاڵپشت بۆ ڕووەک پەیدا دەکات. بەڵام شانەی نیان ئەوێتە ئەندامییەکان و هەندێک خوێ دەگوازێتەوە بۆ هەموو بەشەکانی ڕووەک.\nشانەی دارک لە دوو پێکهاتەی سەرەکی پێک دێت ئەوانیش بۆریچکەکان و لوولەکانی دارکن، خانەکانیان مردوون. بۆریچکە Tracheid تاکە خانەیەکی سکلرەنکیمی درێژە. ئاو لە بۆریچکەیەکەوە دەگوازرێتەوە بۆ بۆریچکەیەکی دیکە لە ڕێگەی کونەکانی دیواری خانەکەوە کە پێیان دەڵێن قوڵگ Pits. دارکە لوولەک Xylem Vessel، لە خانە سکلرەنکیمییەکان پێک دێت کونی گەورەیان هەیە لە دیوارەکانی سەرەوە بۆ خوارەوەدا یان جەمسەرە دیواری نییە، ئەو خانانە ڕیزدەبن بە شێوەی بۆری درێژ. شآنەی نیان هێڵەکە بۆرییەکانی Sieve tubes، تێدایە. لە خانەی پارانکیمی پێک دێت یەک لەسەر یەک ڕیز دەبن بە جۆرێک کە ئاوێتەکان دەگوازرێنەوە لە خانەیەکەوە بۆ خانەیەکی دیکە بە ناو پانە دیوارە کوندارەکاندا پێیان دەڵێن هێلەکە پەڕەکان Sieve plates. هەر هێلەکە بۆرییەک دەکەویتە تەنیشت خانەیەکی پارانکیمی پێی دەڵێن ئاوەڵە خانە Companion cell. کە لە کرداری گواستنەوەدا بەشداری دەکات. هەروەها شانەی نیان خانەکانی سکلرەنکیمای تێدایە پێیان دەڵێن ڕیشاڵەکان، ڕیشاڵەکانی گوش و کەتان کە لە رووی بازرگانییەوە گرنگن بریتین لە ڕیشاڵەکانی شانەی نیان.\nبابه‌ته په‌یوه‌ندیداره‌كان به : ڕووەکە شانەکان\nبەهێ لە گێتی زیندەوەردا\nبادام لە گێتی زیندەوەردا


خوێندكارێك لەكاتی تاقیكردنەوەدا فۆتۆ: ئێستا\nوتەبێژی وەزارەتی پەروەردە ڕەتیدەكاتەوە بڕیار لەبارەی دواخستنی تاقیكردنەوەكانی قۆناغی 12ی ئامادەیی درابێت و دەڵێت، ئەو نوسراوەی لە تۆڕە كۆمەڵایەتییەكاندا بڵاوكراوەتەوە ساختەیە.\nسامان سیوەیلی، وتەبێژی وەزارەتی پەروەردەی هەرێم بە تۆڕی میدیایی ئێستای ڕاگەیاند، ئەو نوسراوەی لە تۆڕە كۆمەڵایەتییەكاندا دەربارەی دواخستنی تاقیكردنەوەكان بڵاوكراوەتەوە ساختەیە و هیچ بنەمایەكی ڕاستی تیادا نییە.\nوتیشی، “چەند ڕۆژێك بەر لە ئێستا ڕاگەیەنراوێكمان بڵاوكردەوە و تیایدا دوپاتیدەكەینەوە كە هەر نوسراوێكی فەرمی لە وەزارەتی پەروەردەوە دەربچێت لە كەناڵ و سایت و پەیجی فەرمی وەزارەت بڵاویدەكەینەوە”.\nسامان سیوەیلی دوپاتیشیكردەوە، هەر نوسراو و بڕیارێك لەو كەناڵە فەرمیانەوە بڵاونەبێتەوە، هیچ پەیوەندییەكی بە وەزارەتی پەروەردەوە نییە.\n“ساڵانە لە سەروبەندی تاقیكردنەوەكاندا ئەم جۆرە هەوڵانە لە تۆڕە كۆمەڵایەتییەكانەوە دەدرێت بۆ شێواندنی دەروونی خوێندكاران و تێكدانی پڕۆسەی ئەزموونەكان، هیوادارین قوتابیان و خوێندكاران دوای ئەو بابەتانە نەكەون و تەنها پشت بە كەناڵە فەرمییەكانمان ببەستن” وەك ئەوەی وتەبێژی وەزارەتی تەندروستی ئاماژەی پێدا.\nڕونیشیكردەوە، لەڕێی سكان و بەرنامەی فۆتۆشۆپەوە و چەندین بەرنامەی دیكەوە ئەو كەسانە ئەو جۆرە لە نوسراو ساختە دەكەن.\nوتەبێژی هاوپەیمانیی نێودەوڵەتی لەعێراق دەستگیرکردنی ژمارەیەک تیرۆریستی لەسەرتاسەری عێراق ڕاگەیاند، یەکێک لەو تیرۆریستانە لە شاری سلێمانی بووە. وەین…\nبەڕێوبەرایەتی پۆلیسی ڕاپەڕین ڕایگەیاند، بەهۆی ئەوەی گەنجێکی تەمەن 19 ساڵ چووەتە سەر بینایەکی بەرز تا کۆترێک هەڵفڕێنێت، بەڵام…


لەپارێزگای سلێمانی تائێستا لەسەدا 54ی دەنگدەران خۆیان لەبایۆمەتری تۆماركردوە - ئاوێنه\nلەپارێزگای سلێمانی تائێستا لەسەدا 54ی دەنگدەران خۆیان لەبایۆمەتری تۆماركردوە\nبەڕێوەبەری ئۆفیسی سلێمانی كۆمسیۆنی هەڵبژاردنەكانی عێراق، هاوڕی تۆفیق ئاشكرایدەكات كە تاوەكو ئێستا لەپارێزگای سلێمانی نزیكەی 720 هەزار كەس تۆماری بایۆمەتری دەنگدەرانیان كردوەو زیاتر لە 500 هەزار هاوڵاتی ماون ناوی خۆیان تۆماربكەن.\nئاوێنە: هاوڕێ تۆفیق، ئەمڕۆ(چوارشەممە) لەلێدوانێكدا بۆ دەنگی ئەمریكا ئاشكرایكردوە لە پارێزگای سلێمانی زیاتر لە یەك ملیۆن و 380 هەزار كەس مافی دەنگدانیان هەیە و لەئێستادا ناتوانن پێشبینی ئەوە بكەن چەند هاوڵاتی بەشداری هەڵبژاردنی پەرلەمانی عێراق دەكەن لەكاتێكدا رێژەی بەشداری لەهەڵبژاردنەكانی پێشودا لەپارێزگاكە لەنێوان لەسەدا 74 بۆ لەسەدا 74 بوە.\nبەپێی قسەی هاوڕێ تۆفیف لەو ژمارەیەی مافی دەنگدانیان هەیە تائێستا نزیكەی 720 هەزار كەس لەسلێمانی تۆماری بایۆمەتری دەنگدەرانیان كردوەو زیاتر لە 500 هەزار كەس ماون خۆیان تۆماربكەن كە ئەو رێژەیەی تۆماری بایۆمەتریش نزیكەی لەسەدا 54ی ئەو كەسانەیە كە مافی دەنگدانیان لەپارێزگاكە هەیە.\nئەوەشی خستۆتەڕو وێڕای ئەوەی ئیدارەی راپەڕین و گەرمیان و پارێزگای هەڵەبجە سەربەخۆن لەسلێمانی بەڵام حكومەتی عێراق تا ئێستا دانی بەوەدا نەناوە، هەر بۆیە ئامارەكانی ئەوان ئه‌و ناوچانه‌ش ده‌گرێته‌وه‌و له‌سه‌ر پارێزگای سلێمانی حساب ده‌كرێن.\nبەپرسی ئۆفیسی سلێمانی كۆمسیۆنی هەڵبژاردنەكانی عێراق راشیگەیاندوە كە دەكرێت ئەو رێژەیەی تۆماری بایۆمەتری دەنگدەران لەو كاتەی لەبەردەستدا ماوە بەرزترببێتەوەو خەڵكی زیاتر خۆیان تۆماربكەن.


پی ئی سی زڤولێ vs. ویلیام II سپارتا ڕۆتێردام vs. ڤیتێسی ئوترێخت vs. هێراکلێس ئالکمار vs. فێینورد توێنتی vs. ئایاکس ویلیام II vs. هێرنێڤین ڕۆدا جەی سی vs. ئوترێخت فێینورد vs. ڤیتێسی توێنتی vs. ئالکمار ئێکسێلسیۆر vs. ئێن ئی سی\nویلیام II vs هێرنێڤین 2-1\nFran Sol (G) 15' (دروستکرا لە لایەن: J. Croux)\n24' F. Heerkens (OG)\nFran Sol (G) 58'\n'82 بۆ G. Joppen\n'88 بۆ E. Lieftink\n'85 بۆ M. Thorsby\n'75 بۆ L. Slagveer\n'78 بۆ د. کۆپەرس\n'55 بۆ Y. Namli\n'55 بۆ P. van Amersfoort\n'75 بۆ A. Zeneli\n'78 بۆ D. Wuytens\n'82 بۆ T. Haye\n'85 بۆ D. Schmidt\n'88 بۆ فاڵکێنبورگ\n9 Fran Sol 15' 58'\n20 A. Kali 39'\n1 ئێ. مولدێر گ\n5 L. Bijker 90'\n5 د. کۆپەرس بۆ D. Wuytens 78'\n24 G. Joppen بۆ T. Haye 82'\n25 E. Lieftink بۆ فاڵکێنبورگ 88'\n33 W. van der Steen گ\n31 J. Bekkema گ\n7 L. Slagveer بۆ A. Zeneli 75'\n8 M. Thorsby بۆ D. Schmidt 85'\n10 S. Thern\n18 Y. Namli بۆ P. van Amersfoort 55'\n16/09/18 ERE هێرنێڤین 3 - 5 هێراکلێس بینینی ڕووداوەکان زانیاری زیاتر لەسەر ئەم یارییە\n22/09/18 ERE ئێکسێلسیۆر 3 - 3 هێرنێڤین بینینی ڕووداوەکان زانیاری زیاتر لەسەر ئەم یارییە\n26/09/18 KNB کاتویجک 19 : 45 هێرنێڤین زانیاری زیاتر لەسەر ئەم یارییە\n06/10/18 ERE دی گرافشاپ 20 : 45 هێرنێڤین زانیاری زیاتر لەسەر ئەم یارییە\n20/10/18 ERE هێرنێڤین 20 : 45 ئایاکس زانیاری زیاتر لەسەر ئەم یارییە


کوردیپێدیا - ڕوونکردنەوەیەک لەوتەبێژی حکومەتی هەرێمی کوردستانەوە دەربارەی پشووەکانی بەهار\n📝 ڕوونکردنەوەیەک لەوتەبێژی حکومەتی هەرێمی کوردستانەوە دەربارەی پشووەکانی بەهار | پۆل: بەڵگەنامەکان | زمانی بابەت: 🏳 کوردیی ناوەڕاست\nڕوونکردنەوەیەک لەوتەبێژی حکومەتی هەرێمی کوردستانەوە دەربارەی پشووەکانی بەهار\nدوابەدوای کۆبوونەوەی رۆژی سێشەممەی ئەنجوومەنی وەزیران، ئەنجوومەن ژمارەیەک بڕیاری پەیوەست بەپشووی ناوەندەکانی خوێندن دەرکرد، لەم بارەیەوە بەپێویستمان زانی ئەم رونکردنەوەیە لەبارەی ئەم بابەتەوە بخەینەڕوو.\nپشووەکان بەم شێوەی خوارەوە دەبێت:\n1- لە سەرجەم ناوەندەکانی خوێندن و باخچە و قوتابخانە و پەیمانگاکانی سەر بە وەزارەتی پەروەردەوەزارەتی پەروەردە (حکومی و ناحکومی / ئەهلی) لە ڕۆژی چوارشەممە ڕێکەوتی 26-2-2020 تاوەکو ڕۆژی سێشەممە ڕێکەوتی 10-3-2020دەبێتە پشووی فەرمی، و (ڕۆژانی 11- 23-3-2020 پشووی ساڵانەی خوێندنە لە بەهار)، و ڕۆژی سێشەممە 24-3-2020 خوێندن له و شوێنانە دەستپێدەکاتەوە.\n2- لە سەرجەم زانکۆ و پەیمانگاکانی سەر بە وەزارەتی خوێندنی باڵاوەزارەتی خوێندنی باڵا و توێژینەوەی زانستی (حکومی و تایبەتەکان) لە ڕۆژی شەممە ڕێکەوتی 29-2-2020 تاوەکو ڕۆژی سێشەممە ڕێکەوتی 31-3-2020 دەبێتە پشووی فەرمی (کە ڕۆژانی 11 – 23-3-2020 لەخۆ دەگرێت وەک پشووی ساڵانەی خوێندن لە بەهار)، و ڕۆژی چوارشەممە 01-04-202001-04-2020 خوێندن له و شوێنانە دەستپێدەکاتەوە.\n3- بەڕێزان هەردوو وەزیری پەروەردە و خوێندنی باڵا و توێژینەوەی زانستی دەسەڵاتی قەرەبووکردنەوەی ئه و ڕۆژانەیان هەیە کە بە پشوو ئەژمارکراون بۆ ساڵی خوێندنی 2019- 2020.\n4-. وەزارەتی کار و کاروباری کۆمەڵایەتی دەسەڵاتی ڕێکخستنەوەی دەوامی دایەنگە و خوێندنگە و پەیمانگاکانی سەر بە وەزارەتیان پێ دەدرێت بە ڕەچاوکردنی بڕگەکانی ئەم بڕیارە و مەبەستەکانی دەرچوونی.\n#وەزارەتی پەروەردە | #وەزارەتی خوێندنی باڵا | #01-04-2020 | #26-02-2020 |\n2. 👁 26-02-2020\n➕ ئەم بابەتە لەلایەن: (بەناز جۆڵا)ەوە لە: Feb 26 2020 7:20PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Feb 26 2020 7:42PM پێداچوونەوەی بۆکراوە و ئازادکراوە


به‌رپرسانى یه‌كێتى: بارزانى و كۆسره‌ت ره‌سوڵ كاندیدى پارێزگارى كه‌ركوك یه‌كلاده‌كه‌نه‌وه\nهەواڵ / کوردستان :: 06/03/2019 :: 239 جار بینراوە\nلیژنه هاوبه‌شه‌كه‌ى پارتى و یه‌كێتى بۆ ئاساییکردنەوەی کەرکوك هەفتەی داهاتوو دەچنە بەغدا\nتاگ :: كه‌ركوك یه‌كێتى پارتی\nدواڕۆژ، هۆگر كه‌ماڵ\nیه‌كلاكردنه‌وه‌ى كاندیدى پۆستى پارێزگارى كه‌ركوك له ده‌ست هه‌ریه‌ك له مه‌سعود بارزانى، سه‌رۆكى پارتى و كۆسره‌ت ره‌سوڵ، جێگرى سكرتێرى یه‌كێتیدایه وه‌ك ئه‌وه‌ى به‌رپرسانى یه‌كێتى جه‌ختى لێده‌كه‌نه‌وه.\nله‌تیف شێخ عومه‌ر، وته‌بێژى یه‌كێتى نیشتمانى كوردستان (ئه‌مڕۆ چوارشه‌ممه 6ى ئازارى 2019) له لێدوانێكدا بۆ میدیاكان رایگه‌یاند: "له‌م رۆژانه‌دا كۆسره‌ت ره‌سوڵ و مه‌سعود بارزانى له‌سه‌ر ناوى كه‌سێك رێكده‌كه‌ون بۆ ئه‌وه‌ى ببێته پارێزگارى كه‌ركوك".\nوتیشى: "تائێستا هیچ ناوێكمان نه‌داوه به پارتى و بارزانى بۆ پۆستى پارێزگارى كه‌ركوك"، جه‌ختیشیكرده‌وه: "دانانى پارێزگارى كه‌ركوك به‌شێكه له پڕۆسه‌ى ئاسایكردنه‌وه‌ى دۆخى ئه‌و پارێزگایه".\nئه‌و وتانه‌ى وته‌بێژى یه‌كێتى له په‌راوێزى به‌شداریكردنیدا بوو له شه‌شه‌مین دیدارى سلێمانى له زانكۆى ئه‌مریكى له سلێمانى.\nلاى خۆشیه‌وه لاهور شێخ جه‌نگى، كادیرى پێشكه‌وتووى یه‌كێتى له لێدوانێكدا بۆ میدیاكان رایگه‌یاند: "رێككه‌وتنى پارتى و یه‌كێتى ته‌نها به‌هى ئه‌و دوو لایه‌نه‌ى نازانم، به‌ڵكو له به‌رژه‌وه‌ندى خه‌ڵكى كوردستانه و به‌كارێكى باشى ده‌زانم".\nوتیشى: "رێككه‌وتن كراوه له نێوان كۆسره‌ت ره‌سوڵ و مه‌سعود بارزانى له‌باره‌ى پۆستى پارێزگارى كه‌ركوك، بۆ ئه‌وه‌ى میكانزمێك بدۆزنه‌وه بۆ دانانى پارێزگارى كه‌ركوك".\nدووپاتیشیكرده‌وه: "ئه‌گه‌ر رێككه‌وتنى نێوان یه‌كێتى و پارتى له‌باره‌ى كه‌ركوك جێبه‌جێ نه‌كرێت ده‌كه‌وێته ئه‌ستۆى كۆسره‌ت ره‌سوڵ و مه‌سعود بارزانى".\nده‌رباره‌ى رێككه‌وتنیشیان له‌گه‌ڵ گۆڕان لاهور شێخ جه‌نگى، ئاماژه‌ى به‌وه‌دا: "هیوادارم رێككه‌وتنى یه‌كێتى و گۆڕان به‌رده‌وام بێت و جێبه‌جێى بكه‌ن، چونكه كوردستان ته‌نها به پارتى و یه‌كێتى به‌ڕێوه‌ناچێت، پارتى پێویستى به هه‌موو لایه‌نه‌كانه بۆ ئه‌وه‌ى بتوانین یه‌كڕیز و یه‌كده‌نگ بین، بۆ ئه‌وه‌ى بتوانین میللـه‌ته‌كه‌مان له‌م هه‌موو نه‌هامه‌تیه‌ى به‌سه‌ریهاتووه ده‌ربازبكه‌ین و چوار ساڵى ئارامى و خۆشگوزه‌رانى بۆ میللـه‌ته‌كه‌مان بێنینه‌دى".\nلاهور شێخ جه‌نگى، جه‌ختیشى كرده‌وه: "رێككه‌وتنمان له‌گه‌ڵ گۆڕان هه‌یه، به‌ڵام جێبه‌جێمان نه‌كردووه و هه‌ردولاش گله‌یمان هه‌یه، كاتى ئه‌وه هاتووه لایه‌نه‌كان كۆك بن".\nرۆژى دووشەممە 4ى ئازار نێچیرڤان بارزانی، جێگری سەرۆکی پارتیی دیموکراتی کوردستان و کۆسرەت رەسوڵ، جێگری سکرتێری گشتیی یەکێتیی نیشتمانیی کوردستان رێککەوتنی نێوان پارتی و یەکێتییان واژۆكرد و به‌پێى ناوه‌ڕۆكى رێككه‌وتنه‌كه‌ش له‌سه‌ر پرسى كه‌ركوك هه‌ردوولا به‌مشێوه‌یه رێككه‌وتوون: پێكهێنانى لیژنه‌یه‌كى هاوبه‌ش بۆ ئاساییكردنه‌وه‌ى دۆخى كه‌ركوك و ناوچه جێناكۆكه‌كان، پاشان دانانى پارێزگارى كه‌ركوك به‌ڕاوێژى مەسعود بارزانى و كۆسره‌ت ره‌سوڵ.


هەرێم، شاندێکی ڕۆژئاوا لەگەڵ ژمارەیەک لایەنی کوردیی کۆبوونەوە | ROJnews\nدووشەممە, 20 ماي 2019 - 11:55\nشاندێکی ڕۆژئاوای کوردستان بە نوێنەرایەتی پەیەدە و کۆنگرەی ستار لە هەرێمی کوردستان، لەگەڵ ژمارەیەک لە حیزب و ڕێکخراوی باشور و ڕۆژهەڵاتی کوردستان کۆبوونەوە.\nشاندێکی نوێنەرایەتی پارتی یەکێتی دیموکراتی (پەیەدە) و کۆنگرەی ستار لە هەرێمی کوردستان، لەچەند ڕۆژی ڕابردوودا، لە باشوری کوردستان سەردانی ژمارەیەک لە پارتە سیاسییەکان و ڕێکخراوەکانی کۆمەڵگای مەدەنیان کرد و لەگەڵیان کۆبوونەوە.\nشاندەکەی ڕۆژئاوای کوردستان، لە ڕۆژانی ١٢ بۆ ١٦ی ئەم مانگە سەردانی هەریەک لە یەکێتی نیشتمانی کوردستان، ڕێکخراوی کوردستانی حیزبی کۆمۆنیستی ئێران، حیزبی زەحمەتکێشانی کوردستان، حیزبی شیوعی کوردستان، یەکگرتووی ئیسلامی و ناوەندی چاوی کورد بۆ پەرەپێدانی سیاسیی- کرد.\nبەپێی زانیارییەکانی نوێنەرایەتی پەیەدە لە هەرێمی کوردستان کە بە ڕۆژنیوزیداوە، لەو سەردانانەدا مژارەکانی: گەشەپێدان دوای لەناوچوونی داعش لە ناوچەکە، دۆخی سوریا، ڕزگارکردنی عەفرین و گۆڕانکارییەکانی دیکەی ناوچەکە گفتوگویان لەسەر کراوە.\nهەروەها لەو سەردانانەدا هەموو لایەنەکان جەختیان لەوەکردووەتەوە کە پێویستە هێزە کوردییەکان لە بەرامبەر گۆڕانکارییەکانی ناوچەکە هەڵوێستێکی هاوبەش نیشان بدەن و بەردەوامی بە پەیوەندییەکانی نێوانیان بدەن.\nهەپەگە وەڵامی دایکانی بەردەم بینای هەدەپە دەداتەوە\nماهیر دەنیز، فەرماندەی هەپەگە ڕایگەیاند، ئەگەر خانەوادەی دیلەکانی لای ئەوان دەیانەوێت...\nبەرەی تورکمانی هەڕەشە لە حکومەتی هەرێم دەکات\nکاربەدەستانی بەرەی تورمانی لە کاتی کردنەوەی بارەگاکەیان لە کفری، هەڕەشەیان لە کاربەدەستانی هەرێم...\nگەنجانی بەشداربووی ڕیزەکانی پەکەکە: خەباتمان لەپێناو ژیانێکی ئازادە\n٤٧ گەنج لەشارە جیاجیاکانی کوردستان و تورکیا بەشداری ڕیزەکانی گەریلابوون، ئەو گەنجانە لە...\nلە هێرشێکی ئاسمانیدا ١٠ پاسداری ئێران کوژران\nڕوانگەی سوری بۆ مافەکانی مرۆڤ ڕایگەیاند، لە هێرشێکی ئاسمانیدا کە لە ڕۆژهەڵاتی سوریا و لەسەر سنوری...\nخالید شوانی دۆسیەی دانوستان لەنێوان هەرێم و عێراق بەڕێوەدەبات\nسەرۆکی حکومەتی هەرێمی کوردستان بڕیاریدا بە تەکلیفکردنی خالید شوانی بۆ بەڕێوەبردنی دۆسیەی دانوستان لەنێوان حکومەتی هەرێم و بەغدا.\nڕووداوێكی هاتووچۆ ١٢ قوربانیی لێکەوتەوە\nله ڕووداوێكی هاتووچۆدا سنووری ئیدارەی گەرمیان، ١٢ كه‌س برینداربوون، کە بەشێکیان کرێکارن.\nدوو کارمەندی ئاسایشی یەکێتی لە شارۆچکەکانی سۆران و چۆمان، زیاتر لە ٥٠ ڕۆژە لە لایەن ئاسایشی پارتییەوە دەستگیرکراون و تائێستاش دۆسیەکانیان ڕەوانەی دادگا نەکراوە، پەرلەمانتارێکی...\nزاخۆ، کارگەیەک ئاگری گرت\nئاگر لە کارگەیەکی دارتاشی لە زاخۆ کەوتەوە، لە ئەنجامدا زیانی گیانی نەبووە، بەڵام زیانێکی زۆری ماددی بە شوێنەکە گەیاندووە.\nیەکێتی کۆنگرەی داهاتووی تاوتوێ کرد\nكۆمسیۆنی باڵای كۆنگرەی چوارەمی یەكێتیی نیشتمانیی كوردستان- ی ن ک، لە بارەگای مەكتەبی سیاسی لە سلێمانی كۆبووەوە و باسیان لە هەنگاوەکانی کۆنگرەی حزبەکە کرد.\nشاندێکی ڕەوتی حیکمە سەردانی تەڤگەری ئازادییان کرد\nشاندێکی ڕەوتی حیکمەی نیشتمانیی لە شاری سلێمانی سەردانی بارەگای تەڤگەری ئازادیی کۆمەڵگەی کوردستانیان کرد و لە کۆبونەوەیەکدا تاوتوێی پەیوەندییەکانی نێوانیان و دۆخی عێراق و...


دایکانی مەخمور: بێدەنگی هاوکاریکردنە لە هێرشەکاندا – کوردی – RojNews.News\nدایکانی مەخمور: بێدەنگی هاوکاریکردنە لە هێرشەکاندا\n22/06/2020 - 1:32:44 pm\nچوؤرشەممە, 17 يون 2020 – 11:58 ڕۆژنیوز – مەخمور\nدایکانی کامپی پەنابەرانی شەهید ڕۆستەم جودی (مەخمور)، هێرشەکانی دەوڵەتی تورک کە لە ١٤ی ئەم مانگەدا لە کاتژمێر 00:00 بۆسەر مەخمور،شەنگال و هەرێمی پاراستنی مەدیا، پێکهات ئیدانە دەکەن و ئاماژەیان بۆ بێدەنگی حکومەتی هەرێم و عێراق کرد و داوایان لە تەواوی مرۆڤایەتی کرد کە دژ بەو هێرشانە هەستنە سەرپێ.\n“ئامانجی دەوڵەتی تورک چۆڵکردنی کامپی مەخمورە”\nدایکێک بە ناوی هوولیا بله‌ن، بەمشێوەیە قسەیکرد، ئەو کاتەی فڕۆکەکانی دەوڵەتی تورک هێرشەکەیان ئەنجامدا ئێمە لە ماڵەوە بووین، هێرشەکان بێناوبڕ دەستیپێکرد و ترسێکی زۆری لای خەڵک دروستکرد، ئامانجی ئەو هێرشەش ئەوەیە کە گەل خۆی ڕادەستی دەوڵەتی تورک بکات و ئامانجی چۆڵکردنی مەخمورە، بەڵام ئێمە هیچ کات ڕادەستی دوژمن نابین، دەوڵەتی تورک بە هاوکاری پەدەکە، دەیانەوێت ئێمە ئیرادەی خۆمانیان ڕادەست بکەین، ئێمە بێدەنگی پەدەکە و عێراق شەرمەزار دەکەین، چونکە ئەگەر ئەوان ڕێگە نەدەن دەوڵەتی تورکی داگیرکەر ناتوانێت هێرش بکات.\n“دایکانی باشوری کوردستان ئیتر پێویستە بێدەنگ نەبن”\nدایکێکی دیکە بەناوی كه‌وێ پیرانی، وێڕای ئیدانەکردنی هێرشەکانی دەوڵەتی تورک وتی: ئەو هێرشەی کە دژی گەلەکەمان پێکهاتووە، لە دەرەوەی ئەخلاق و مرۆڤایەتییە، ژیانی ئێمە لە مەترسیدایە، هێرشەکە لە درەنگانێکی شەودا ئەنجامدرا، بۆیە ئێمە هەتا ئێستاش لەترسدا دەژین، ماڵی من سەد مەتر لەو شوێنە دوربوو کە بۆردومانکرا، دیوارو پەنجەرەی ماڵەکەم هەمووی شکاون و درزیان بردووە، خۆم و منداڵەکانیشم تا ئێستا زۆر دەترسین، دەروونی منداڵەکانم تادێت بەرەو خراپی دەچێت.\nداوا لە تەواوی گەلی کورد، حیزب و دامەزراوە سیاسییەکان دەکەم، بۆ مەخمور، شەنگال و تەواوی کوردستان هەستنە سەر پێ، حکومەتی هەرێم لە ئاست ئەم هێرشانە بەبێ دەنگی دەمێنێت ئەوە جێگەی شەرمە بۆ ئەو حکومەتە، ئێمە لەم کامپەدا میوانین، بەڵام هیچ کەسێک خۆی ناکات بە خاوەنمان، من وەک ژنێک داوا لە تەواوی ژنانی باشووری کوردستان دەکەم کە هەستنە سەرپێ و بڕژێنە کۆڵانەکان.\nگەلی کورد پێویستە داکۆکی لە بەهاکانی خۆی بکات\nلە کۆتایدا عەزیمە شێرناخی، یەکێک لە دایکەکانی دیکەی کامپی مەخمور بە ئاماژەدان بەوەی کە ئەوە جاری یەکەم نییە دەوڵەتی تورک هێرش دەکاتە سەر کامپی پەنابەرانی مەخمور، وتی: ئەوکاتەی هێرشەکە ئەنجامدرا من لە هۆش خۆم چووم، دەروونی خۆم و منداڵەکانم خراپ بووە، ٤٥ خولەک بە بەردەوامی و بێ ناوبڕ بۆمبمان بەسەردا بارێندرا.\nداوای من بە تایبەتی لە لەگەلی باشوری کوردساتان و تەواوی کوردە چیتر بێدەنگ نەبن، با گەلی باشور خزمەکانی خۆیان کە بەهۆی بۆردومانەکانی دەوڵەتی تورک شەهید کراون لەبیر نەکەن و داکۆکی لە بەهاکانی خۆیان بکەن.\nبۆ پێنجەم جار بە مووشه‌ك هێرش كرایه سه‌ر ناوچه‌ى سه‌وز\nحەکیم و زاملی بۆردومانەکانی تورکیا ئیدانە دەکەن و هۆشداری دەدەن


چەمکی شکۆمەندیی لە لای ئیدمۆند بێرک » DidiMn\nسەرەتا / کتێب/هەواڵ / چەمکی شکۆمەندیی لە لای ئیدمۆند بێرک\nدیدی من – بی بی سی ڕادیۆ\nلە عەرەبییەوە: قارەمان نەجات\nکتێبی توێژینەوەیەکی فەلسەفی دەربارەی بنەمای فیکرەکانمان، لەبارەی جوانی و شکۆمەندی، بەڵام ئایا ئیدمۆند مەبەستی چییە؟ ئەو شتە جوانانەی بینیویەتی، مەیلیان بە لای ئەوەدا دەچێت کە بچووک و نەرمونیان و ناسک و تەنک و سەرنجڕاکێش بن، بەڵام شتە شکۆمەندەکان گەورە و تاریک و سامدار و بەهێزن، لەوانەیە گوڵێکی ورد یان سەگێکی ڕاوی ڕەنگ خۆڵەمێشی شتانێکی جوان بن، بەڵام لێواری هەڵدێرێک چیایەک، یان زریان و هەورەگرمە لە دەریا، ئەم جۆرە شتانە شکۆمەندن، شتە جوانەکان هەستی دڵخۆشی بەرهەم دەهێنن، بەڵام شتە شکۆمەندەکان لە ترس و سامدا نوقممان دەکەن و کاریگەری لە ناخ و قووڵایی دەروونمان دەکەن، بەڵام لە هەندێک ئاستدا و بە شێوەیەکی دژبەیەکی بە نزیکەیی چێژمان پێ دەدەن، ئێمە لە لێواری هەڵدێرێکەوە بۆ خوارەوە دەڕوانین، لە کاتێکدا سام دەکەینەوە، بەڵام سەرەڕای مەترسیداری، جۆرێک لە جوانی و چێژ لە تاقیکردنەوەکەماندا ئەزموون دەکەین، تاڤگەیەکی بەهێز ڕەنگە قووتمان بدات، بەڵام تا ڕادەیەک ئەوە بە بەشێک لە سەرنجڕاکێشییەکەی دەبینین. هێزێکی گەورە و گران و پڕ لە جوانی.\nبێرک ڕای وایە شکۆمەندی بە قووڵی کاریگەریمان لێ دەکات، لەبەر ئەوەی پەیوەستە بە ئیحتیمالیەتی ڕووبەڕووبوونەوەی ئێش و ئازار، هەروەها بۆ پارێزگاریکردن لە خود هەستە بنەڕەتییەکانمان دەورووژێنێت. کاتێک ئێمە شکۆمەندی تاقیدەکەینەوە ئەوە ئێمە ئەو ئازایەتی و بوێرییە تاقی دەکەینەوە کە لە بارودۆخی هەڕەشەیەکی ڕاستەقینەدا ژیانمان ڕزگار دەکات، ئەم باوەڕ و بیرۆکەیە دەربارەی شکۆمەندی کاریگەرییەکی بەهێزی لەسەر ڕۆمانتیکیەت هەبوو، ئەو ڕێباز و جووڵانەوە هونەرییەی هێزە سەرکێشەکانی سروشتی جیهانی بەرز و پیرۆز کرد.\nEdmund Burke, Kteb,


سه‌رچاوه عێراقیـیه‌كان ده‌ڵـێن كاربه‌ده‌سـتێـكی پارتێـكی سـیاسی كوردی له هێرشێـكدا له موسڵ كوژراوه\nكاربه‌ده‌سـتانی عێراقی ده‌ڵێن مینیبووسێـكی بۆمبكراو له ده‌ره‌وه‌ی ئۆفیسی پارتی دیموكراتی كوردسـتان نزیـك به شـاری موسـڵ ته‌قیوه‌ته‌وه و كاربه‌ده‌سـتێـكی پارته‌كه‌ی و به‌لایه‌نی كه‌م پاسه‌وانێـكی كوشـتووه.\nوه به‌لایه‌نی كه‌م 15 كه‌سی تریش له ده‌ره‌وه‌ی ئۆفیسی پارتی دیموكراتی كوردسـتان برینداربوونه.\nهه‌روه‌ها ڕۆژی چوارشه‌ممه ماشـێنێـكی بۆمبكراو له شـاری تكریت ته‌قیوه‌ته‌وه و به‌لایه‌نی كه‌م 4 كه‌سی كوشـتووه، له نێوانیان یه‌ك پـۆلیس. وه نزیكه‌ی 10 كه‌سی تریش له هێرشه‌كه‌دا برینداربوونه.\nله باشور پـۆلیسی عێراقی ده‌ڵـێت 11 منداڵ و به‌لایه‌نی كه‌م 2 مامۆسـتا برینداربوونه له‌و كاته‌ی تۆپـێـك كه‌وتووه‌ته سه‌ر خوێندنگایه‌ك له شـاری دیوانیـیه. له لایه‌كی تره‌وه كاربه‌ده‌سـتانی عێراقی تاوانباری كوشـتنی دوو ژنیان كردوون له به‌غدا له لایه‌ن گارده‌كانی ئاسایشی بێـگانه كه له ڕۆژی سێشه‌ممه‌دا كوژراون.\nسه‌باره‌ت به ته‌قینه‌وه‌كه‌ی به‌رده‌م ئۆفیسێـكی پارتی دیموكراتی كوردسـتان له موسڵ، په‌یامنێری به‌شی كوردی ده‌نگی ئه‌مریكا له‌و شـاره ئه‌میر گۆران ڕاپـۆرتێـكی ناردووه، وه ده‌توانن گوێبیسـتی له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه.


پەتای کۆرۆناو دونیای دوای کۆرۆنا لەناو کێشمەکێشی ئایدۆلۆژیا، دین، زانست‌و کۆمەڵدا!\nفەیلەسوفی ئیتالی جیرۆرجیۆ ئاگامبێن خاوەنی کتێبی ، بیرکردنەوە لە ڕوانگەی چەپەوە، لە وتارێکی ڕۆژی ٢٦ ی فێبریوەریدا  ، پێی وایە ئەم مەسەلەیە لە لایەن دەسەڵەتەوە گەورە کراوە بۆ بەرتەسک کردنەوەی ئازادی لە خەڵک و ڕاهێنانیان بۆ دەسەڵاتی زیاتری دەوڵەت بە سەریانەوە ، هەمان بۆچونی هەبو لە ساڵی ٢٠١٦ دا کاتێک بە هۆی هێرشە تیرۆرریستییەکانی داعشەوە، دەوڵەتەکانی ئەوروپا باری نائاسییان ڕادەگەیاند. فەیلەسوفی پۆپۆلیستی چەپی سلۆڤینی ، سلاڤۆ زیشیک، لە وتارێکیدا ڕەخنە لەم بۆچونە ئەگرێت و پێی وایە ئەم پەتایە جدییەوە و لە دواجاردا ئەم پەتایە زیاتر برەو بە کۆمۆنیزم (بە پێی فکری ئەو) ئەدات چونکە سەرکەوتن بە سەر ئەم پەتایەدا هاوکاری وڵاتانی دونیا ئەخوازێت . هەندێک کەس لە ئێران و چین پێیان وایە کە ئەمە هێرشێکی بایۆلۆجی ئەمریکایە بۆ تێکشکاندنی ناحەزەکانی لە دونیادا لە کاتێکدا زاناکانی ڤایرۆلۆگی ئەم بۆ چونە ڕەت ئەکەنەوە  . هەندێکی تر، پێیان وایە کە هۆکاری ئەم پەتایە سیستمی بەکارهێنەری بێ سنوری سەرمایەداریە و ئەم پەتایە زەنگی نالەباری ئەم سیستەمە لێ ئەدات بۆ مرۆڤایەتی. پۆپۆلیستە ڕاست ڕەوە کان کە سەرۆکی ئەمریکا دۆناڵد ترەمپ نوێنەرایەتی ئایدۆلۆژیان ئەکات، ئەیانەوێ ئەم پەتایە وەک ڤایرۆسی چینی ناو ببەن و بارودۆخەکە لە خزمەتی سیاسەتی توندکردنەوەی سنورەکان بقۆزنەوە. بە کورتی لە ماوەی مانگی ڕابوردودا ئەم پەتایە بازاڕی پۆپۆلیستەکان، ئەوانەی بە دوای ئیسفادەی ناو و ناوبانگەوەن یان ، بە دینی، چەپ و ڕاستەوە، گەرم کردوە و کاری فکری جدی هەتا ئێستا لە سەر ئەنجامەکانی ئەم پەتایە لە سەر دونیا بە زەحمەت دەسگیر ئەبێت.\nلە مێژوی مرۆڤایەتیدا چەندین جار پەتای دونیایی لەم شێوەیە ڕویداوە، وەک و پەتای تاعون لە ئەوروپا لە ساڵانی ١٣٤٧ تا ١٣٥٢ی زاینی. ئەم پەتایە نیوەی خەڵکی ئەروپای ئەوکاتەی کوشت. پەتای لەرزوتای ئیسپانی لە ساڵانی ١٩١٨ تا ١٩٢٠ نزیکەی ٥٠ ملیۆن مرۆڤی لە سەرانسەری زەوی کوشت. پەتای ئایدز ، لە دەرکەوتنیەوە لە سەرەتای هەشتاکانەوە ، سێ‌ڵێ‌نە نزیکەی یەک ملیۆن مرۆڤ دەکوژێت. پەتای ئیبۆلا لە ئەفریقا لە ساڵی ٢٠١٤ وە هەتا ساڵی ٢٠١٩ هەزارەها مرۆڤی ئەو قاڕەیەی کوشت. هەر لە لێکۆڵینەوە لە سەر پەتای ئیبۆلا، بیل گەیت، دامەزرێنەری کۆمپانیای مایکرۆسۆفت و فاوندەیشنی خێرخوازی بیل و مێلیندا گەیت، لە ساڵی ٢٠١٥ پێشبینی پەتایەکی دونیایی وەک ئەمەی کۆرۆنای کردبوو وە باسی نا ئامادیی دونیای کردبوو بۆ ڕوبەڕوبونەوەی پەتایەکی دونیایی لە شێوەی کۆرۆنا .\nئەم پەتایە کۆتایی بە سیستمی سەرمایەداری و گلۆبالیزەیشن ناهێنێت بەڵام ئەم سیستەمە دائەڕێژێتەوە ، ئەی خاتە بەردەم کۆمەڵێک پرسیاری تازەوەو بەرەو فرەییەکی زیاتری ئەبات. مرۆڤ بە ئۆریجینە جیاوازییەکانیانە و تەنانت بە چین و توێژە جیاوازەکانیانەوە لە بەردەم مەترسی ئەم پەتایە دان. ئەمە هاریکار دەبێ لە دروست کردنی شوناسێکی دونیایی گشتگیر بۆ مرۆڤەکان و سنورە کۆمەڵایەتییەکان کەمتر ئەکاتەوە.\nئەم پەتایە و دەرهاویشتەکانی ئەوە دەر ئەخات کە دونیای تازە بە نزیکی بە یەکەوە گرێدراوە و بەرەنگاربونەوەی ئاڵینگارە گشتییەکانی مرۆڤایەتی پێویستی بە هاوکاری و هەرەوەزی مرۆڤەکانی دونیا هەیە پێکەوە. ئەمەش وا ئەکات کە لە دونیای پۆست کۆرۆنادا، هیرارشیزمی بە هێزی سیستمی سەرمایەداری پێش کرۆنا زیاتر بکەوێتە ژێرپرسیارەوە مرۆڤەکان زیاتر پێویستیان بە سیستمێکی حکومڕانی گشتگیر هەبێت. بەشدارییەکی ڕاستەوخۆی خەڵک لە دەسەڵاتداریدا، لە هەرکاتێک زیاتر، ئەبێت بە یەکێک لە ئامانجی بزووتنەوە کۆمەڵایەتیەکان. ئەمەش گیانێکی تازە ئەکاتەوە بە بەری بۆچونەکانی دەوڵەتی دونیایی سەرتاسەری کە بەشێکی گرنگی لێکۆڵەرەوە و فەیلەسوف وەک و ئیمانوێل کانت و نیچە لە کۆنەکان وئالکساندر ڤاندت، پرۆفیسۆرر لە زانکۆی ئۆهیۆ لە ئەمریکا، لە تازەکان لە سەریان نوسیوە . بە ئاراستە چەپەکەیا ، بۆچونەکانی مورای بوکچین و ئۆجالان لە سەر مینوسیپالیزم وکۆنفیدرالیزمی دیموکراتی دونیایی [٦و٧] وەکو ئەلتەرنەتیڤێک بۆ سیستمی دەوڵەتی هیرارشی سەنتراڵی نەتەوەیی سەرمایەداری جا دیموکراسی بێ یان ئوتۆریتاری، زیاتر برەو لە ناو بزوتنەوە ئەڵتەرناتیڤەکان بۆ گلۆبالیزەیشن پەیدا دەکەن.\nدونیای پۆست کۆرۆنا ئێ‌سۆ و ئاراستەی بزوتنەوە کۆمەڵایەتییەکان دا ئەڕێژێتەوە و ئەیان خاتە ژێر پەستانی هاوکاریکردنێکی دونیایی زیاتر بۆ ئەوەی مۆراڵێکی ئینسانی تر بۆ بازرگانی ، پیشەسازی ، ستراتیژی قازانج ، سیستمی تەندروستی و تەنانەت دەوڵەتداری لە دونیای پۆست کرۆنادا دروست بکەن. کاردانەوە پۆزە تیڤەکانی وەستانی زۆری کارگەو ئۆتۆمۆبیلەکان لە سەر ژینگە، هەستیارییەکی زیاتری خەڵک و دەسەڵاتدارانی دونیا دروست ئەکات بە رامبەر ژینگە ، بەکارهێنانی کەرەستەو خواردنی نا بەرپرسیار و تەنانەت خودی مانای ژیانی تاکە کەس و هەڵپەی سەرمایە ئەخاتە بەردەم پرسیارێکی گەوەرەوە ، لە دونیای پۆست کۆرۆنادا !


شەڕ لە ڕۆژ ئاوای موسڵ چڕ بوەتەوە\nMay 4, 2017 - 5:24 PM کۆدی هه واڵ : 827740 سه ر چاوه : ابنا عەرەبی Link:\nهه‌زارو 400مه‌تر به‌ره‌و ناوچه‌ی هه‌رامات له‌باكوری رۆژئاوای موسڵ پێشره‌وی کراوە لە لایەن هێزە عێراقیەکانەوە.\nفه‌رمانده‌ی پۆلیسی فیدراڵی راگه‌یاند هێزه‌عێراقییه‌كان هه‌زارو 400مه‌تر به‌ره‌و ناوچه‌ی هه‌رامات له‌باكوری رۆژئاوای موسڵ پێشره‌وییان كردووه.\nبەپێی هەواڵ دەری ئەهلی بەیت.ع.ابنا: رائید شاكر جه‌وده‌ت، فه‌رمانده‌ی پۆلیسی فیدراڵی راگه‌یاند، هێزه‌كانیان له میحوه‌ری باكوری رۆژئاوا به ئامانجی گه‌یشتن-یان به كه‌ناری رووباری دیجه‌له‌و گه‌مارۆدانی ناوچه‌ی پردی پێنج له باكوری شاری كۆن هه‌زارو 400 مه‌تر پێشره‌وییان كردووه.\nئاماژه‌ی به‌وه‌شكرد، هێزه‌كانیان هه‌شت چه‌كداری داعش-یان كوشتووه كه یه‌كێكیان ناوی ئه‌بو حوزه‌یفه حه‌دیدی -یه و به‌رپرسی میحوه‌ری زنجیلی و ره‌ئس جاده-یه.\nبه‌وته‌ی رائید شاكر، سه‌ركرده‌یه‌كی دیكه‌ی داعش به‌ناوی ئه‌بوئیسحاق، به‌رپرسی شه‌رعی به‌شی راستی موسڵ، له گه‌ره‌كی شیفا‌و كۆڵانی مه‌كاوه كوژراوه، سه‌ركرده‌یه‌كی تری ئه‌و رێكخراوه به‌ناوی ناسر، كه به‌رپرسی ئه‌منی به‌شی راستی موسڵ بووه له هه‌مان شوێن كوژراوه.\nهێزه‌عێراقییه‌كان، به‌یانی ئه‌مرۆ ئۆپه‌راسیۆنێكی نوێیان بۆ كۆنترۆڵكردنه‌وه‌ی باكوری رۆژئاوای موسڵ ده‌ستپێكرد، له ناوچه ئه‌حلیله به‌ره‌و هه‌رامات پێشره‌وییان كردوو گوندی حه‌سونه‌و كارگه‌ی غازی نه‌ینه‌وا یان كۆنترۆڵكرده‌وه.\nدوێنی چوارشه‌ممه پۆلیسی فیدراڵی هێزی برده ناوچه‌كه بۆ ده‌ستپێكردنی ئۆپه‌راسیۆنی ناوچه‌كانی باكوری رۆژئاوای موسڵ بۆ رزگاركردنی گه‌ره‌كه‌كانی مشێفه و 17ی ته‌موو.\nبه‌پێی ئاماره‌كانی پۆلیسی فیدراڵی عێراق، له‌سه‌ره‌تای ئۆپه‌راسیۆنی كۆنترۆڵكردنی به‌شی راستی موسڵ-ه‌وه تائێستا به‌هۆی بۆردومانی فرۆكه‌كانه‌وه 859چه‌كداری داعش كوژراون و ئه‌مرۆش كوژرانی دوو سه‌ركرده‌و 19چه‌كداری ئه‌و رێكخراوه راگه‌یه‌ندرا.\nفه‌رمانده‌ی پۆلیسی فیدراڵی عێراق رۆژی 2ی ئه‌م مانگه به‌خه‌ندان-ی راگه‌یاندبوو، له‌سه‌ره‌تای ئۆپه‌راسیۆنی كۆنترۆڵكردنه‌وه‌ی به‌شی راستی موسڵ-ه‌وه تائێستا 284 ئۆتۆمبێل و 253 ماتۆرسكێلی بۆمبرێژكراو له‌ناوبراون و 274 كیلۆمه‌تر چوارگۆشه خاك كۆنترۆڵكراوه.\nئاماژه‌ی به‌وه‌شكرد، له‌وماوه‌دا تائێستا، 859چه‌كداری داعش كوژراون 265هه‌زار خه‌ڵكی مه‌ده‌نی له‌ناوچه‌ی شه‌ر گواستراونه‌ته‌وه‌و 30هه‌زار دانیشتووی ئه‌وبه‌شه‌ی شاره‌كه بۆ ماڵه‌كانیان گه‌راونه‌ته‌وه.\n19ی شوباتی ئەمساڵ قۆناغی دووەمی ئۆپەراسیۆنی رزگاركردنی موسڵ دەستیپێكرد، هێزەكانی پۆلیسی فیدراڵی و یەكەكانی بژاردەی وەزارەتی ناوخۆ بەرەوپێشچوونی بەرچاویان لەبەشی راستی موسڵ بەدەستهێناوە.\nهێزە عیراقییەكان حەوتی ئازاری رابردوو، كۆمەڵگەی حكومی و بینای چەندین فەرمانگەی دیكەیان لەبەشی راستی موسڵ كۆنتڕۆڵكردەوە، تائێستا له‌سه‌دا 70 ی به‌شی خۆرئاوای موسڵ-یان كۆنتڕۆڵكردووه‌ته‌وه كه دوایین پێگه‌ی داعشه له‌شاره‌كه\nڤیدیوی سەرکردەیەکی داعشی پیش و پاش دەس بەسەربونێ\nMay 1, 2017 - 2:00 AM


باج و خانه‌نشینان شه‌ڕی نێوان سالین و ڕه‌ینفێلد\nهه‌ڵبژاردنه‌کان پێنج هه‌فته‌ی ماوه و هه‌ڵمه‌تی پروپاگه‌نده سیاسییه‌کانی دووبه‌ره‌که ده‌ستی پێ کردووه . باج و موچه‌ی خانه‌نشینان سه‌ره‌تای شه‌ڕی هه‌ڵبژاردنی نێوان سۆسیالدیموکراته‌کان و مۆدێراته‌کان بوو که دوێنێ و پێرێ له گۆڕه‌پانی سیۆده‌رمالم له ستۆکهۆلم له وتاره‌کانیاندا هه‌ریه‌کیان به ملیارده‌ها کرۆن په‌یمانیان ده‌دایه ده‌نگده‌رانیان.مۆدێراته‌کان په‌یمانی که‌مکردنه‌وه‌ی باجی موچه‌خۆر و خانه‌نشین ده‌ده‌ن و سۆسیالدیموکراته‌کان په‌یمانی یه‌کسانکردنه‌وه و نه‌هێشتنی جیاوازی باج له نێوان موچه‌خۆر و خانه‌نشینان ده‌ده‌ن.\n- پاره‌ی خانه‌نشینی کۆمه‌ک نییه به‌ڵکه موچه‌یه‌کی پاشخراوه و ده‌بێت له وڵاتێکی وه‌ک سویددا ڕێسای ڕوونمان بۆ ئه‌و پرسانه هه‌بێت. ئه‌م قسانه‌ی سه‌رۆکی سۆسیالدیموکراته‌کان مۆنا سالین ئاماژه‌یه به‌و جیاوازییه‌ی نیوان باجی که‌سانی موچه خۆر و خانه‌نشینن، که ئه‌مه‌ی دواییان واتا خانه‌نشینان 700 کرۆن باجی زیاتر له موچه‌خۆران ده‌ده‌ن. سالین ئه‌مه‌ی به‌لاوه ناهه‌قیه و له وتاره هاوینه‌که‌ی دوێنێیدا له گۆره‌پانی سیۆده‌رمالم له ستۆکهۆلم په‌یمانی ئه‌وه‌ی دا که باجی موچه‌خۆر و خانه‌نشین وه‌ک یه‌ک لێ بکاته‌وه.\nفرێدریک ڕه‌ینفێڵدیش سه‌رۆکی مۆدێراته‌کان ڕۆژێ پێش ئه‌و واته ڕۆژی شه‌ممه له‌هه‌مان گۆره‌پانه‌وه و له وتاره‌که‌یدا په‌یمانی که‌مکردنه‌وه‌ی باجی خانه‌نشینان و موچه‌خۆرانی دا به‌بێ یه‌کسان کردنه‌وه له نیوانیاندا و په‌یمانی ئه‌وه‌ی دا که باجی موچه‌خۆران و خانه‌نشینان به 20 ملیارد کرۆنی بۆ ته‌رخان بکرێت.\nڕه‌ینفێلد هه‌روه‌ها وتی په‌رستاران که شه‌وانه ئه‌رکی نه‌خۆشه‌وانییان گرتۆته ئه‌ستۆ و پۆلیس که ئه‌رکی ئاساییشیان له‌سه‌ر شآنه بۆ چی ده‌بێت باجی زۆر به‌ن؟ ئه‌مانه ئه‌و که‌سانه‌ن که ئه‌رکی کۆمه‌ڵگایان که‌وتۆته سه‌رشان و ده‌بێت له پاداشتدا گیرفانیان پاره‌ی زیاتری تیا بێت.\nکه‌مکردنه‌وه‌ی باجی خانه‌نشینان و موچه‌خۆران هه‌روه‌ها یه‌کسانکردنه‌وه له‌نێوانیاندا نزیکه‌ی 17 ملیارد کرۆن و نیو له‌سه‌ر بودجه‌ی سۆسیالدیموکراته‌کان ده‌که‌وێت، له‌به‌رامبه‌ردا مۆدێراته‌کان 20 ملیاردکرۆنیان په‌یمان داوه که زیاتر جه‌خت له سه‌ر که‌مکردنه‌وه‌ی باجی موچه‌خۆرانه.\nبه‌ڵآم ئه‌م په‌یمانانه ته‌نها کاتێک دێنه دی گه‌ربێت و خه‌زینه‌ی دارایی که‌رتی گشتی له گه‌شه‌دابێت له لا‌یه‌ن مۆدێراته‌کانه‌وه فریدریک ڕه‌ینفێلد هه‌روه‌ها جه‌خت له‌وه ده‌کاته‌وه که هه‌رگیز ناهێڵین به‌رنامه‌کاری که‌رتی گشتیمان لاسه‌نگ بێت.\nمۆناسالینیش سه‌رۆکی سۆسیالدیموکراته‌کان هاوڕای ڕه‌ینفێلده له‌وه‌دا که په‌یمانی داشکاندنی باج به‌ستراوه به گه‌شه‌ی ئابووری وڵآته‌وه و گه‌ر وه‌ک ئێستا به‌رده‌وام بێت به‌ڵام جیاوازی په‌یمانی ڕه‌ینفێلد و من سالین ده‌ڵێت ئه‌وه‌یه که ئێمه ئه‌و گه‌شه ئابوورییه بۆ نه‌هێشتنی جیاوزی نێوان موچه‌خۆر و خانه‌نشین هه‌وره‌ها گه‌شيپیدانی سیستێمی خۆشگوزه‌رانی به‌کارده‌هێنین نه‌ک ته‌نها بۆ که‌مکردنه‌وه‌ی باج.\nپه‌یمانی که‌مکردنه‌وه‌ی باجی موچه‌خۆران و خانه‌نشینان به ملیارده‌ها کرۆن پرسیاری ئه‌وه ده‌نێته‌وه که ئاخۆ بودجه‌ی سوید ئه‌و باره‌ی پێ هه‌ڵ ده‌گیرێت.\n- مۆنا سالین ده‌ڵێت منیش هه‌وڕای ڕه‌ینفێلد ده‌ڵێم که له‌حاڵی حازردا بارێکی ئابووری گونجاو له‌گه‌شه‌دایه بۆ په‌یمانی له‌و جۆره.\nبارێکی ئابووری گونجاو به خه‌زێنه‌یه‌کی پڕی که‌رتی گشتییه‌وه تاکه گه‌ره‌نتی به‌جێهێنانی په‌یمانی که‌مکردنه‌وه‌ی باجی موچه‌خۆران و خانه‌نشینانه. که په‌یمانی هه‌ردوو مۆدێرات و سۆسیالدیموکراته بۆ ده‌نگه‌درانی هه‌ڵبژاردنی ئه‌م پاییزه. ئه‌مه ته‌نها خاڵێکه که له‌سه‌ری کۆکین وته‌بێژی پرسی ئابووری سۆسیالدیموکراته‌کان توماس ئیۆستروس ده‌ڵێت و ئاماژه به‌وه ده‌کات که ئه‌وه‌ی مۆدێراته‌کان ده‌یکه‌ن هێشتنه‌وه‌ی سزای باجی خانه‌نشینانه و خۆشکردنی گوزه‌رانی خۆشگوزه‌رانانه واتا که‌مکردنه‌وه‌ی باجی خاوه‌ن موچه‌زۆره‌کان له‌سه‌ر حسابی سیستێمی خۆشگوزه‌رانی که بۆ هه‌مووانه.\nسه‌رۆکی مۆدێراته‌کان فرێدریک ڕه‌ینفێڵد له‌به‌رامبه‌ر ئه‌م هێرشه‌ی سۆسیالدیموکراته‌کان بێده‌نگ نابێت و له وه‌ڵآمێکی توندا ده‌ڵێت ئه‌وه‌ی که سۆسیالدیموکراته‌کان هه‌رگیز پێێان قبوڵ ناکرێت باشترکردنی گوزه‌رانی ئه‌و که‌سانه‌یه که کار ده‌که‌ن، بۆیه ڕه‌ینفێڵد ده‌ڵیت من له‌م هه‌ڵویسته‌یان تێ ناگه‌م و هه‌ربۆیه ده‌ڵێین که ئێمه تاکه پارتی کرێکارانی سویدین.\nشه‌ڕی هه‌ردوو پارت له‌سه‌ر بردنه‌وه‌ی نازناوی پارتی کرێکارانه و یه‌کێک له پێشبڕکێکانی نیوان ئه‌و دوو پارته گه‌وره‌یه‌ی سوید مۆدێراته‌کان و سۆسیالدیموکراته‌کان له‌سه‌ر بردنه‌وی ده‌نگی زیاد له ملیۆن ونیوێک خانه‌نشینه له سویدا، ئه‌وه‌یش به په‌یمانی که‌مکردنه‌وه‌ی باجی موچه‌کانایان. ئه‌مه له کاتێکدایه که هه‌ڵبژاردنه‌کان بۆ په‌رله‌مان پێنج هه‌فته‌ی ماوه و تا ئێستا به‌پێی ئاماره‌کان جیاوازی ژماره‌ی ده‌نگده‌رانیان جێ باس نییه و\nماوه‌ته له‌و چه‌ند هه‌فته‌یه‌ی داهاتوودا ده‌نگده‌ران وێنه‌یه‌کی ڕوونتریان له جیاوازی نێوان به‌رنامه‌ی ئه‌و دوو پارته گه‌وره‌یه بۆ ده‌ر بکه‌وێت.


لە بەڕێوەچوونی مامەڵەی خوێندكاران دەكۆڵرێتەوە\n13/10/2019 10:22 PM\nبۆ لەنزیكەوە ئاگاداربوون لە چۆنیەتی بەڕێوەچوونی مامەڵەی وەرگرتنی خوێندكاران لە زانكۆو پەیمانگەكان، وەزیری خوێندنی باڵاو توێژینەوەی زانستی تۆماری گشتی زانكۆی سلێمانی و پەیمانگەی تەكنیكی سلێمانی بەسەركردەوە.\nد.ئارام محەمەد قادر وەزیری خوێندنی باڵاو توێژینەوەی زانستی حكومەتی هەرێمی كوردستان سەردانی زانكۆی سلێمانی كردو لەلایەن د.رەزا حەسەن حسێن سەرۆكی زانكۆی سلێمانی پێشوازی لێكرا.\nلە سەرەتادا وەزیری خوێندنی باڵاو توێژینەوەی زانستی تۆمارگای گشتی زانكۆی سلێمانی بەسەركردەوەو لەنزیكەوە لە چۆنێتی بەڕێوەچوونی كارەكان و مامەڵەكانی وەرگرتنی خوێندكارانی لە زانكۆی سلێمانی كۆڵییەوە، لە كۆبونەوەیەكیشدا لەگەڵ تۆماری گشتی زانكۆ گفتوگۆ لەبارەی كێشەو سكاڵاكان و چۆنێتی بەڕێوەچوونی مامەڵەی خوێندكاران كرا، بۆ ئەمەش دووپاتیكردەوە وەك وەزارەت هەموو هەوڵێكمان خستۆتەگەڕ بۆ ئەوەی زۆرترین دەرفەتی دادپەروەر بە ڕەچاوكردنی كوالێتی خوێندن بۆ دەرچووانمان لە زانكۆو پەیمانگەكان بڕەخسێنین.\nوتیشی: ئاگاداری باروگوزەرانی هاووڵاتیانین بۆیە لە سۆنگەی هەستكردنمان بە بەرپرسیارێتی و لەپێناو خزمەتكردنی هاووڵاتیانی خۆمان، بڕیارماندا كرێی خوێندن لە زانكۆو پەیمانگە حكومییەكان كەمبكەینەوەو ئەمەش بێگومان سودی زۆری بۆ خوێندكارانمان دەبێت.\nلە بەرامبەردا خوێندكاران و كەسوكارەكانیان دەستخۆشیان لە وەزیری خوێندنی باڵا كرد، بۆ ئەو ئاسانكارییانەی ئەمساڵ لە وەرگرتنی خوێندكاران لە زانكۆو پەیمانگەكان كراوە، بەتایبەتتریش دەستخۆشیان لێكرد بۆ كەمكردنەوەی كرێی خوێندن لە زانكۆو پەیمانگە حكومییەكاندا.\nهەروەها وەزیری خوێندنی باڵاو توێژینەوەی زانستی، لەنزیكەوەش سەرجەم بەش و هۆبەكانی تۆمارگای گشتی زانكۆی سلێمانی بەسەركردەوەو گوێی لە كێشەو داواكارییەكانیان گرت و بەڵێنی چارەسەركردنی پێدان.\nلەلایەكی ترەوە لەگەڵ سەرۆكی زانكۆی سلێمانی، پەیمانگەی تەكنیكی سلێمانی بەسەركردەوەو لەگەڵ د.ئالان فەرەیدون سەرۆكی زانكۆی پۆڵیتەكنیكی سلێمانی و ڕاگرو مامۆستایانی پەیمانگەی تەكنیكی سلێمانی كۆبونەوە.\nلەو سەردانەدا وەزیری خوێندنی باڵا سەرجەم بەشەكان و تاقیگەكانی پەیمانگەی تەكنیكی بەسەركردەوەو دەستخۆشی لێكردن كە توانیویانە لەماوەی رابردوو كارەكانیان بە شێوەیەكی باش جێبەجێبكەن، وتیشی: پەیمانگەی تەكنیكی سلێمانی لەماوەی تەمەنیدا توانیویەتی خزمەتێكی باش بە رەوتی زانست لە وڵاتەكەماندا بكات و چەندین كادیری راهێنراو و پیشەیی ئامادەبكات و پێشكەش بە بازاڕی كاری هەرێمەكەمان بكات.


📷 دیمەنی شاری ڕۆمانی پارکی هەواری شار وێنە و پێناس\n📅 کاتی تۆمارکردن Sep 7 2020 6:15PM\nشانۆی ڕۆمانی پارکی هەواری شاری پارێزگای سلێمانی [ زۆرتر... 👁] ✖ ✖ 0 0 ✔ 64% ✍ س.ئـ. 7-9-2020 18:15:56\n🏰 شانۆی هەواری شار لە سلێمانی شوێنەکان\n📅 کاتی تۆمارکردن Jan 18 2018 11:33AM\nشانۆی هەواری شار، سیمایەکی دەگمەن و جوان لە شاری س [ زۆرتر... 👁] ✖ ✖ 4 0 ✔ 99% ✍ م.ب. 18-1-2018 11:33:26\n☂ قوتابخانەی هەواری شاری بنەڕەتی پارت و رێکخراوەکان\n📅 کاتی تۆمارکردن Dec 17 2019 10:46PM\nیەکێکە لە قوتابخانە سەرەتاییەکان سەر بە پەروەردەی [ زۆرتر... 👁] ✖ ✖ ✖ 0 1 ✔ 74% ✍ ج.ع.ئـ. 17-12-2019 22:46:21\n🏰 هەواری شار شوێنەکان\n📅 کاتی تۆمارکردن Aug 22 2016 8:29AM\n👁 ئەم بابەتە 11,078 جار بینراوە\nرۆژی 17-03-2004 یەکەم نەمام لەلایەن بەرهەم ساڵح سە [ زۆرتر... 👁] ✖ ✖ 3 2 ✔ 96% ✍ م.ب. 22-8-2016 8:29:16\n🏰 هەواری شار-سلێمانی شوێنەکان\n📅 کاتی تۆمارکردن Jul 3 2020 12:09AM\nیەکێکە لە گەڕەکەکانی شاری سلێمانی [ زۆرتر... 👁] ✖ ✖ ✖ 0 3 ✔ 66% ✍ ج.ع.ئـ. 3-7-2020 0:09:31


^ "Positive and Negative Rights". لە ڕەسەنەوە ئەرشیڤ کراوە لە ٢٩ی نیسانی ٢٠١٩. لە ڕێکەوتی ١٦ی شوباتی ٢٠١٩ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ Kaczmarska، Katarzyna. "THE HUMAN RIGHTS AS A GROUP AND COLLECTIVE RIGHTS" (PDF). زانستگای ویلایەتیی سومی.\nدواجار لە ٠٨:٢٤ی ١٤ی کانوونی یەکەمی ٢٠١٩ دەستکاری کراوە


كوردۆڤان – Knwe.org\nسەرەکی » وتار » د.عیزه‌دین مسته‌فا » كوردۆڤان\nسەیری تەلەفزیۆن ئەكەم، لەم ڕۆژانەدا زۆر باسی ((سوودان)) هاتۆتە پێشەوە. لە گەلێك جاردا باسی شاری ((كوردۆڤان)) دەكرێ – كاتی خۆی هاوڕێی شاعیری سوودانیم ((جیلی عەبدوڕەحمان)) باسی ئەو شارەی بۆ كردبووم و لە ((كوردۆڤان)) دەدوا كە خەڵكی تێدایە خۆیان بە كورد دەزانن و ناوی شارەكەش هەر لە ووشەی ((كورد))ەوە هاتووە و رەنگە هەر لە زەمانی ((سەلاحەدین))ەوە هاتبـێ – كە باسی ئەو ((كوردۆڤان))ە دەبیستم، شتێكی سەیرم لە باسی (سەلاحەدین)دا دێتەوە یاد، كە دیارە من سەلاحەدین بە كورد و بە گەورە دەزانم – ئەمە ووت و وێژی لەگەڵ برایەكی كورددا هێنایەوە بیرم – كە لە سەرەتای حكوومەتی هەرێمدا دوو پۆستی ئەكادیمی گەورەی درابوویە.\nكابرا ووتی: ئەمە هەمووی ئەو سەلاحەدینە …. بابە بووە كوردی بە دنیادا بڵاوكردەوە.\nپێم ووت: دوكتۆر فڵان – یەك گوندم بۆ بێنە كە پێشتر كورد بووبن و لە دەوری سەلاحەدیندا بووبن بە عەرەب، كورد هەر لە جێی خۆیەتی و كوردستان لە جێی خۆیدایە و سوپای سەلاحەدین شوێنیتری كردووە بە كورد.\nشاعیرێكی عەرەب – وا بزانم موعین بەسیسۆ – معین بسیسۆ)یە – كە باس لە شكستی عەرەب یا ئیسلام دەكا، ڕوودەكاتە (سەلاحەدین) و دەڵێ:\nهل خر مهرك\nیا صلاح الدین\nواتە: چی یە\nئایا ئەسپەكەت گلاوە\nجارێكیتر باسی ئەوە دەكەمەوە كە هەندێ كوردی دەمارگیر یا نەزان، رقیان لە سەلاحەدینە و دەڵێن: كە بۆ كوردی نەكرد – بۆ عەرەبیشی نەكردبا. دیارە ئەوانەی ئاگاداری مێژوو نین. سەردەمی سەلاحەدین نە عەرەب، نە فارس، نە تورك – دەوڵەتی نەتەوەییان نەبووە – هەموو بە ناوی ئیسلامەوە بوو – بە دڵنیایی دەڵێم: دەوڵەتی سەلاحەدین دەوڵەتی كوردیش بووە، كە دەچمە شام، یەكسەر دەچمە زیارەتی گۆڕی سەلاحەدین، كە دەشچمە قاهیرە – زیارەتی (رواق الاكراد)ی سەلاحەدین لە ئەزهەری پیرۆز بە ئەركی سەر شانم دەزانم.\nگولی من هێشتا\nماوی یە چەند چڵی\nئەوە بە نووسینی من دوو لاپەڕەم تەواو كرد، بەڵام ئەو كەنارەی (ئەم كونجە) هێشتا ماویەتی تا پڕبێتەوە. دیارە لێپرسراوی كونجەكە و ڕۆژنامەكەش لێم ناگەڕێن كە ئەو كەناری لاپەڕەیە پڕنەبێتەوە، لەبەر ئەوە مێشك دەگوشم – یا بە كاغەزە شڕەكانمدا دەگەڕێم، تا شتێكیتر دەدۆزمەوە.\nلەم كوردی یە سەقەتەی ئەمڕۆدا – دیارە سەقەتیش لە (سقط)ی عەرەبیەوە هاتووە – لەوێدا هەر لەبەر (زۆر بێ و بۆر بێ) – كابرایەك ووشەی (زەبەللاح)ی بە مانای گەورە بەكاردەهێنا، لەكاتێكدا ئەو ووشەیە لەو كوردی یەدا كە من دەیزانم، بە مانای ستایش نایەت. كورد دەڵێت: (زل و زەبەللاح)ە واتا قەڵەوە و بۆ جۆرێك لە گاڵتەپێكردن بەكاردێت. نەك بۆ ستایش بڵێیت (زل و زەبەللاح)ە. شوكر بۆ خوا كە من (زل و زەبەللاح) نیم و هەر دەشڵێم – ( لاوینە كوردی) .. با زمانەكەمان تێك نەدەین.


نوێترین زانیاری لەبارەی زیادکردنی مووچەی پێشمەرگەوە\nدوای ئەوەی لە ماوەی رابردوودا باس لە گۆرانکاری و زیادکردنی مووچە و ئمتیازاتەکانی پێشمەرگە دەکرا، ئەمینداری وەزارەتی پێشمەرگە رایگەیاند، تا ئێستا هیچ گۆرانکارییەک رووی نەداوە بەڵام بەردەوام لە هەوڵداین.\nجەبار یاوەر، ئەمینداری گشتی وەزارەتی پێشمەرگە لە بارەی زیادکردنوو گۆڕانکاری لە مووچەی پێشمەرگە بە تۆڕی میدیایی بینەری رایگەیاند، " تا ئێستا هیچ بڕیارێک لەو بارەیەوە نەدراوە و هیچ گۆرانکارییەکی نوێ نییە لە بارەی زیاد کردنی مووجەی پێشمەرگەوە".\nئەوەش لە کاتێکدایە لە ماوەی رابردوودا، چەند کۆبوونەوەیەک لە نێوان وەزارەتی ناو خۆی هەرێم و عێراق ئەنجامدرا بۆ هاوتاکردنی مووچەی وەزارەتی پێشمەرگە بە مووچەی وەزارەتی ناوخۆی عێراق، بەڵام تا ئێستا هیچ گۆڕان کارییەک رووی نەداوە و کۆبوونەوەکان بەردەوامیان هەیە.


Diplomatic Magazine | خۆپیشاندانه‌كانی عیراق و ئێران چه‌ندين خاڵی هاوبه‌ش كۆیان ده‌كاته‌وه\nخۆپیشاندانه‌كانی عیراق و ئێران چه‌ندين خاڵی هاوبه‌ش كۆیان ده‌كاته‌وه\nترسی ده‌سه‌ڵاتدارانی ئێران بوو به‌ڕاستی ،دوای ئه‌وه‌ی خۆپیشاندانه‌كانی عیراق و لوبنان گه‌یشته تارانی پایته‌خت و زۆرینه‌ی شاره گه‌وره‌كانی ئه‌و وڵاته‌ی گرته‌وه، هه‌روه‌ها به‌هۆی ئه‌م خۆپیشاندانانه‌وه تاكو ئێستا چوار كه‌س به ته‌قه‌ی هێزه ئه‌منیه‌كان كوژراون و 12ی دیكه‌ش برینداربوون.\nله ماوه‌كانی ڕابردوودا به‌رپرسانی باڵای ئێران، ڕووداوه‌كانی عیراق و لوبنانیان به (فیتنه) ناوزه‌ند كرد، كه وڵاتانی ڕۆژئاوا و هه‌رێمی له‌پشت خۆپیشانده‌رانه‌وه‌ن و ده‌یانه‌وێت دۆخی ناوچه‌كه ئاڵۆز بكه‌ن، هه‌روه‌ها خۆپیشانده‌رانیشیان به‌وه تۆمه‌تبار ده‌كرد، كه به‌فیتی ئه‌مریكا و ئیسرائیل ده‌جوڵێنه‌وه.\nده‌توانین چه‌ندین خاڵی هاوبه‌ش له نێوان هه‌ردوو خۆپیشاندانه‌كانه‌وه به‌دی بكه‌ین.\nچاودێران پێیان وایه كه هه‌ڵوێستی تاران له‌مه‌ڕ خۆپیشاندانه‌كانی عیراق و لوبنان، هه‌نگاوێكی پێشوه‌خته بوو، بۆ ئه‌وه‌ی خۆپیشاندانه‌كان نه‌گاته شه‌قامه‌كانی وڵاته‌كه‌یان، كه ئێستا به ده‌ست خراپی لایه‌نی ئابووری و هه‌ژاری و دابه‌زینی به‌های تمه‌ن و گۆشه‌گیركردنی ئێرانه‌وه ده‌ناڵێنن.\nئه‌وه‌ی تێبینی ده‌كرێت، ئه‌وه‌یه كه ده‌سه‌ڵاتدارانی ئێران هاوشێوه‌ی وڵاتانی دیكه‌ی ڕۆژهه‌ڵات به‌تایبه‌ت عیراق مامه‌ڵه ده‌كه‌ن،بۆیه ده‌توانین چه‌ندین خاڵی هاوبه‌ش له نێوان هه‌ردوو خۆپیشاندانه‌كانه‌وه به‌دی بكه‌ین.\nكه ئه‌مه گرنگترینیانن:\nپچڕانی هێڵی ئینته‌رنێت:\nله ئێران كێشه‌ی ئینته‌رنێت سه‌ری هه‌ڵدا، به‌شێوه‌یه‌ك له ئێواره‌ی ڕۆژی هه‌ینی بۆ به‌یانی ڕۆژی شه‌ممه هیڵه‌كانی ئینته‌رنێت كێشه‌یان تێكه‌وت، له‌و باره‌یه‌وه ڕوانگه‌ی نتبلۆكس كه چاودێری هێڵه‌كانی ئینته‌رنێت له سه‌رانسه‌ری جیهان ده‌كات، ده‌ڵێت:" هۆكاری ئه‌مه‌ش بۆ ئه‌وه ده‌گه‌ڕێته‌وه، كه ده‌سه‌ڵات ویستی سنورێك بۆ خۆپیشاندانه‌كانی ئه‌و وڵاته دیاری بكات و ڕێگا نه‌دات ڕاگه‌یاندن به هه‌موو جۆره‌كانیه‌وه ڕوماڵی خۆپیشاندانه‌كان بكه‌ن".\nدیارترین ئه‌و شارانه‌ی هێڵی ئینته‌رنێتی بڕدرا، شاره‌كانی تاران و مه‌شهه‌د و شیراز و ئه‌هواز بوون. پێشتر ئه‌م دیمه‌ن و هه‌ڵسوكه‌وته له عیراق بینرا، كه حكومه‌تی به‌غداد له ترسی بڵاو بوونه‌وه‌ی وێنه و گرته‌ی ڤیدیۆیی سه‌ركوتكردنی خۆپیشاندانه‌كان ، هێڵی ئینته‌رنێتی بڕی و نامه وهه‌ندێك ئه‌پڵیكه‌یشنی په‌یوه‌ست به‌و بواره‌ش ڕاگیران.\n" هه‌ندێك (تێكده‌ر) ئاگریان به بانكێكه‌وه ناوه له ئه‌هواز، دواتریش چه‌ند چه‌كدارێكی نه‌ناسرا و كه گومانیان له‌سه‌ره، ته‌قه‌یان له‌وانه كردووه كه ئاگره‌كه‌یان پێبوه، له ئه‌نجامدا هه‌ندێكیان بریندار بون".\nتێكده‌ر و خائین:\nماڵپه‌ری فه‌رمی ته‌له‌فزیۆنی حكومه‌ت (ده‌زگا ڕاگه‌یاندنه دوژمنه‌كاره‌نی)ی تۆمه‌تبار كرد به‌وه‌ی هه‌واڵ و وێنه و گرته‌ی ڤیدیۆیی درۆ له تۆڕه كۆمه‌ڵایه‌تیه‌كان بڵاو ده‌كه‌نه‌وه، بۆ ئه‌وه‌ی وا نیشانی بده‌ن كه خۆپیشاندانه‌كان به‌رفراوانن و ناوچه‌یه‌كی زۆری گرتۆته‌وه.\nده‌شڵێت:" هه‌ندێك (تێكده‌ر) ئاگریان به بانكێكه‌وه ناوه له ئه‌هواز، دواتریش چه‌ند چه‌كدارێكی نه‌ناسرا و كه گومانیان له‌سه‌ره، ته‌قه‌یان له‌وانه كردووه كه ئاگره‌كه‌یان پێبوه، له ئه‌نجامدا هه‌ندێكیان بریندار بون".\nله‌لای خۆشیه‌وه محمد جعفر مونته‌زه‌ری داوكاری گشتی ئه‌و وڵاته ده‌ڵێت:\nخه‌ڵكی خۆیان به دوور ده‌گرت له‌و (كۆمه‌ڵه كه‌سانه تێكده‌رانه‌ی) كه كاره‌كانیان وا ده‌رده‌كه‌وت دژی حكومه‌ت بن".\nله عیراقیش به هه‌مان شێوه خۆپیشانده‌ران به تێكده‌ر و هه‌ڵگه‌ڕاوه ناو زه‌ندكران، فالح فه‌یاز سه‌رۆكی ده‌سته‌ی حه‌شدی شه‌عبی له (7ی ئۆكتۆبه‌ر) ڕاگه‌یاند" چه‌كدارانی ده‌سته‌كه‌مان ئاماده‌ن ده‌ستوه‌ردان بكه‌ن، بۆ ئه‌وه‌ی (هه‌ڵگه‌رانه‌وه یان یاخی بوون) له عیراق ڕوونه‌دات".\nوتیشی: ئێمه ده‌زانین كه كێ له پشت خۆپیشاندانه‌كانه‌وه‌یه، پلانی ڕوخانی حكومه‌ت شكستی هێناوه، بۆیه هه‌ركه‌سێك خراپه‌ی بۆ عیراق بوێت ئه‌وا سزای بۆ دانراوه".\nله تۆڕه كۆمه‌ڵایه‌تیه‌كان وێنه و گرته‌ی ڤیدیۆیی داخستنی شه‌قامی سه‌ره‌كی (ستاری) له تارانی پایته‌خت بڵاو كراوه‌یه‌وه، هه‌روه‌ها خۆپیشانده‌ران شه‌قامی (ئایاتوڵڵا كاشانی)یان له پایته‌ختی ئێران داخست. هه‌روه‌ها له زۆرینه‌ی شاره‌كانی ئێران شه‌قامه‌كان داخران، كه هه‌ندێكیان به ئۆتۆمبیڵ بوون، وه‌ك شاره‌كانی سنه، كه‌ره‌ج شیراز، تاران، ئه‌سفه‌هان و چه‌ندین شاری دیكه.\nله عیراقیش به هه‌مان شێوه گه‌نجانی ناڕازی به سوتاندنی تایه و دانانی له‌مپه‌ر شه‌قامه‌كانیان داخست، بۆ ئه‌وه‌ی له‌لایه‌ك هێزه ئه‌منیه‌كان نه‌یانگه‌نێ و له‌لایه‌كی دیكه‌شه‌وه خنكانی هاتوچۆ ڕووبدات.\nهه‌روه‌ها خۆپیشانده‌ران له شاری كه‌ره‌جی ناوه‌ڕاستی ئێران دروشمی توندیان دژی ده‌سه‌ڵات ده‌وته‌وه و داوای ڕوخانی حكومه‌تیان ده‌كرد و دروشمی (مه‌رگ بۆ دیكتاتۆر)یان ده‌وته‌وه.\nله (ئابوریه‌وه) بۆ (ڕووخانی حكومه‌ت): خۆپیشاندانه‌كانی ئێران به‌هۆی گرانبونی نرخی به‌نزینه‌وه بوو، كه حكومه‌ت به ڕێژه‌ی له %50 نرخی گران كرد. حكومه‌تی ئێران ده‌ڵێت: هۆكاری گرانكردنی نرخی سوته‌مه‌نی بۆ ئه‌وه‌یه، كه هاوكاری خێزانه هه‌ژاره‌كان بكرێت.\nبه‌ڵام ئه‌م بیانوه نه‌بووه هۆی ئه‌وه‌ی خه‌ڵكی نه‌ڕژێنه سه‌ر شه‌قامه‌كان، ئه‌وه‌بوو چه‌ندین دروشمیان دژی گرانكردنه‌كه ده‌وته‌وه، به‌ڵام دواتر دروشمه‌كه به خێرایی گۆڕا بۆ (ڕوحانی عه‌یبه بۆ تۆ! وڵات به ته‌نیا جێبهێڵه!). هه‌روه‌ها خۆپیشانده‌ران له شاری كه‌ره‌جی ناوه‌ڕاستی ئێران دروشمی توندیان دژی ده‌سه‌ڵات ده‌وته‌وه و داوای ڕوخانی حكومه‌تیان ده‌كرد و دروشمی (مه‌رگ بۆ دیكتاتۆر)یان ده‌وته‌وه.\nهه‌روه‌ها له‌شاری كرمسار، خۆپیشانده‌ران دروشمی (نه بۆ غه‌زه و نه بۆ لوبنان، ڕوحم به فیدای ئێران)یان ده‌وته‌وه. هه‌روه‌ها له شاری سه‌لام شه‌هر ، خۆپیشانده‌ران وێنه‌ی عه‌لی خامه‌نه‌ئی ڕێبه‌ری باڵای ئه‌و وڵاته‌یان سوتاند. له عیراقیشدا سه‌ره‌تا خۆپیشاندانه‌كان بۆ چاكسازی و دژایه‌تی گه‌نده‌ڵی بوو، به‌ڵام دواتر هه‌ڵكشا بۆ ڕوخانی حكومه‌ت و هه‌ڵبژاردنی پێشوه‌خته و كۆتایی هاتن به ده‌ستوه‌ردانی ئێران له كاروباری ناوخۆی عیراق.


سێناتۆرە ئامریکاییەکان داوای پشکنینی دامەزراوە سەربازییەکانی ئێران دەکەن\n15:37 - 6 خەزەڵوەر 2717\nکوردستان میدیا: بەشێک لە سێناتۆرە ئامریکاییەکان لە نامەیەکدا ڕوو لە ئاژانسی نێو نەتەوەیی وزەی ناوکی داوایان کردووە کە دامەزراوە سەربازییەکانی ئێران بپشکنن.\nئەم سێناتۆرە ئامریکاییانە لە نامەیەکەی هاوشێوەدا بۆ نیکی هێلی بە ڕێکەوتی ٥ی خەزەڵوەری ١٣٩٦ی هەتاوی نیگەرانی خۆیان لەمەڕ چالاکی جێگەی گومانی دامەزراوە سەربازییەکان و پەرە گرتنی توانای مووشەکی ئێران دەربڕیوە.\nئەو سێناتۆرانە لە نامەکەیاندا بۆ نیکی هێلی نوێنەری ئامریکا لە ڕێکخراوی نەتەوە یەکگرتووەکان داوایان لە ئاژانسی نێو نەتەوەیی وزەی ناوکی کردووە کە دامەزراوە سەربازییەکانی ئێران بپشکنن.\nدەیوید پردۆ، سێناتۆری کۆماریخواز رۆژی هەینی دەقی ئەو نامەی بڵاو کردەوە.\nلە بەشێک لەو نامەیەدا هاتووە لە کاتی ڕێککەوتنی ناوکی لەگەڵ ئێران، باراک ئۆباما، سەرکۆماری پێشوو بەڵێنی‌دا، لە چوارچێوەی ئەو ڕێککەوتنەدا هەر کات کە بیانهەوێ دەتوانن سەردانی هەر شوێنێکی جێگای گومان لە ئێران بکەن بەڵام بە کردەوە شتێکی وا ڕووی‌نەداوە.\nئەو نامەیە لە بەرەبەری سەفەری یوکیا ئامانۆ، سەرۆکی ئاژانسی نێونەتەوەیی وزەی ناوکی بۆ ئێران بڵاو کراوەتەوە.\nوڵاتی ئامریکا نیگەرانی پرسی ناوکی ڕێژیمی ئێرانە بۆیە گوشارەکانی بۆ سەر ئەو رێژیمە زیاد کردووە تا نەتوانێ دەستی بە چەکی ناوکی بگات.\nسپای تێرۆریستی پاسداران کە بە شادەماری ڕێژیمی ئێران دەناسرێ و دەستی بەسەر هەموو جمگەکانی دەسەڵات لە ئێراندا گرتووە وەک سەرەکیترین پاڵپشتی تێرۆر لە دنیا ناسراوە؛ لەسەر ئەم بنەمایەش ئامریکا نیگەرانی پرسی ناوکییە لە ئێراندا کە لە ئەگەری دەست پێڕاگەیشتنی سپای تێرۆریستی پاسداران بە چەکی ناوکی دەتوانێ هەڕەشەی زیاتر لە جیهان بکات و کردەوە تێرۆرستییەکانی پەرەپێبدات و مەترسی زیاتر ساز ببێت بۆ سەر تەواوی جیهان.


گه‌لۆ ما قه‌ی بهایێ گونده‌كێ باشوور عه‌سكه‌ره‌كێ تركه؟! - دارکا مازی\nگه‌لۆ ما قه‌ی بهایێ گونده‌كێ باشوور عه‌سكه‌ره‌كێ تركه؟!\nده‌وله‌تا تركیێ ژ خزیرانا سالا رابووری هێرشا ل سه‌ر باشوورێ كوردستانێ ب هێنجەتا هەبوونا چەکدارێن په‌كه‌كێ ده‌ستپێكر، وان ناڤێ په‌نجێن حه‌یوانان «په‌نجا باز و په‌نجا پلنگ» ل ڤێ ئۆپه‌راسیۆنێ كر، ئارمانجا ڤێ هێرشێ چ ژ ناڤبرنا په‌كه‌كێ بیت وه‌كه ترك دبێژن، یان ژی داگیركرنا باشوور بیت وه‌كه په‌كه‌كه دبێژیت نه گرینگه، ژ به‌ر كو ئه‌ڤ یێك چ تشته‌كی ژ حه‌قیقه‌تێ نا گوهۆریت، ئه‌و حه‌قیقه‌تا كو په‌كه‌كه خه‌باتێ ژ بۆ دكه‌ت ئەو ژی: «ده‌مۆكراتیك كرنا تركیێ و براتییا گه‌لانه ل سەر بنیاتا ژناڤبرنا خەونا کوردان و ب کۆلەکرن و ئاسیمیلەکرنا وان د ناڤا دەولەتێن داگیرکار دا»، ب گۆتنه‌كا دی، په‌كه‌كێ مه‌یدانا خه‌باتا خوه یا سەختە پشتی چۆلکرنا ب سەدان گوندێن سەر سنۆر یێن باکورێ کوردستانێ و ئاسیمیلە کرنا کوردێن وان ناڤچەیان د ناڤا ترکان دائ ڤەگوهاستیە باشوورێ کوردستانێ و خه‌ته‌ری ئێخستییه سه‌ر تاكه پارچه‌یا ئازاد یا كوردستانێ.\nد ره‌ڤینه‌كا به‌رده‌وام دا یه\nئه‌مێ د ڤێ نڤیسنێ دا باس ل چەند خالێن گرنگ كه‌ین، ئه‌و ژی ئه‌ڤه‌نه:\nد 8 مه‌هێن رابووری دا په‌كه‌كێ چ زیانه‌ك گه‌هاندییه تركیێ و چ زیانه‌ك گه‌هاندییه باشوور؟\nد ڤان ئالۆزییان دا دەستکەفتێن پەکەکێ و ترکیێ چ بووینە؟\nگه‌لۆ دەستکەفتێن گەلێ باشوور د ڤی شەرێ پەکەکێ و ترکیێ دا چ بووینە؟\nپشتره هوون بریارێ بده‌ن، گەلۆ ئه‌ڤ تشتا كو په‌كه‌كه دكه‌ت، «به‌رخوه‌دان و رێ گرتنه ل داگیركه‌ری و فاشیزمێ»، یان «رێخوه‌ش كرنه بۆ داگیركه‌ری و فاشیزمێ»؟\nل رۆژا 15 مه‌ها 6 یا سالا 2020ێ، تركیێ هێرشا مه‌زنا سه‌ر باشوورێ کوردستانێ ده‌ستپێكر، قووناغا دوویه‌مین یا هێرشێ ل رۆژا 10ی شوباتا ئیسال دەستپێکر، د ڤان 8 مه‌هان دا، تركیێ پتری 28 نوقته‌یێن خوه ل باشوور زێده كرن، 18 كیلۆمه‌تران كووراهی كه‌ته د ناڤا خاكا باشوور دا.\nدا ئه‌م پتر ڤێ گۆتنێ زه‌لال بكه‌ین:\n18 كیلۆمه‌تر كووراهی دهێته چ واتایه‌كێ؟\nدگه‌ل ده‌ستپێكرنا هێرشا به‌ژاهی یا ب ناڤێ په‌نجا باز ل حه‌فته‌نینێ و دۆربه‌را زاخۆ بۆ ئالێ سنۆر، په‌كه‌كه د ره‌ڤه‌كا به‌رده‌وام دا بوو، ده‌ڤه‌رێن ئه‌و تێدا، یێك ب یێك بۆ تركیێ هێلان، هه‌ر جهه‌كێ تركیێ ژی داگیر كربا نوقته و قه‌ره‌قۆلێن خوه لێ ئاڤا دكرن، ل داویێ ئه‌نجام ب ڤی ئاوایی ده‌ركه‌ت:\n53 گوندێن زاخۆ ژ وه‌لاتییان هاتنه ڤالا كرن و بوونه ده‌ڤه‌رێن عسكه‌ری.\nل ناحیا ده‌ركارێ 14 گوند و ده‌ڤه‌ر هاتنه چۆل كرن.\nل ناحیا باتیفێ 39 گوند و ده‌ڤه‌ر هاتنه چۆل كرن.\nپه‌كه‌كێ دگۆت: «مه ل حه‌فته‌نینێ دنیا ل پێش چاڤێن هێزێن داگیركه‌ر تاری كرییه، لێ یا راست ئۆپه‌راسیۆنێ ب كریار هه‌تا مه‌ها ته‌باخێ به‌رده‌وام كر و پشتره راوه‌ستییا، ئه‌ڤ یێك ژی ب وێ واتایێ دهێت كو په‌كه‌كێ د ڤان 50 رۆژێن شه‌ر دا، 53 گوند بۆ تركیێ هێلان و كرنه ناڤچه‌یێن عه‌سكه‌ری.\nبهایێ گونده‌كی باشوور چه‌نده؟\nپه‌كه‌كه شه‌ره‌كێ وه‌ها ل باشوور دكه‌ت كو ل گۆر زانستێن له‌شكری هه‌ڤسه‌نگییا هێزێ تێدا نینه، هێزا كو تركیێ هه‌یه ب هه‌موو چه‌ك و ته‌كنۆلۆژییا خوه یا شه‌ر ل گه‌ل چەکێن د دەستێ گه‌ریلایان دا ناهێته همبه‌ر كرن، د شه‌ری دا هه‌ر یێك ژ ئالیێ خوه ڤه ئامارێن زیانێن جانی یێن هه‌ڤ به‌لاڤ دكه‌ت، تركیێ دگۆت مه ب سه‌دان چه‌كدارێن په‌كه‌كێ قەتل كرینه و په‌كه‌كێ ژی دگۆت مه ب سه‌دان عه‌سكه‌ر قه‌تل كرن، لێ به‌لێ هه‌ردوو ئالی راست نابێژن.\nهه‌گه‌ر كه‌یفا كورده‌كی ب كوشتنا گه‌نجه‌كێ كورد بهێت، پێدڤییه ئه‌و گومانێ ژ كوردبوونا خوه بكه‌ت، نیقاش ل سه‌ر ڤێ یه‌كێ ناهێته كرن، لێ به‌لێ ئه‌م دێ ب داتا و زانیاری ڤێ یەکێ ژ هه‌وه را بێژین.\nچاڤكانیێن تایبه‌ت یێن پێگه‌ها داركا مازی ل باشوورێ كوردستانێ ئه‌شكه‌ره كرن، ژ رۆژا ده‌ستپێكرنا هێرشا په‌نجا باز واته ژ رۆژا 15/6/2020 و هه‌تا رۆژا 7/10/2020ێ:\n54 عه‌سكه‌رێن ترك هاتنه كوشتن.\n32 عه‌سكه‌ر بریندار بوون.\nل همبه‌ر ڤێ\n113 گه‌ریلا جان ژ ده‌ست دا.\n30 گه‌ریلا بریندار بوون.\n23 گه‌ریلا ب دیل كه‌تن ده‌ست تركیێ.\nتو ژ كیژان زاویێ ل ڤێ ئامارێ ب نێری، زیانا مه‌زن ب باشوورێ كوردستانێ كه‌تییه، ژ به‌ر كو باشوور 53 گوند ژ ده‌ست دان، گه‌لۆ ئه‌م دپرسین ما قه‌ی بهایێ گونده‌كێ باشوور چه‌نده؟ ما قه‌ی لۆژیكه تو گونده‌كی فه‌دایی عه‌سكه‌ره‌كی بكه‌ی؟ ما ئه‌ڤ یێك رێ گرتنه ل داگیركه‌ریێ یان رێخوه‌شكرنه بۆ داگیركه‌ریێ؟، به‌رسڤ بلا ژ بۆی هه‌وه‌یێن برێز بیت.\nژ حه‌فته‌نینێ بۆ باگێرا و چه‌مانكێ\nژ ده‌ما قووناغا یه‌كه‌مین یا ئۆپه‌راسیۆنا په‌نجا باز و هه‌تا قووناغا دوویه‌مین كو 8 مه‌ه د نێڤبه‌را وان دا هه‌نه، شه‌ر ژ خه‌تا سنۆر واته ژ حه‌فته‌نینێ به‌ر ب كووراهییا باشوور ڤه هات، ئه‌م باسی ره‌ڤینا په‌كه‌كێ یا به‌ر ب كووراهییا باشوور و شكه‌ستنێن عه‌سكه‌ری یێن ڤێ رێخستنێ نا‌كه‌ین، لێ ئه‌م دێ ب ته‌نێ میناكه‌كی دانین به‌رچاڤ، گه‌لۆ گه‌ر هوون نه‌خشێ باشوورێ كوردستانێ دانن به‌رچاڤێن خوه و خه‌ته‌كێ ژ حەفتەنینێ بەر ب باگێرا و ل وڕ بەر ب چەمانکێ و چیایێ گارە بكێشن، وێ چاخێ دێ چ خوه‌یا ببیت؟ ئه‌م دێ ژ هه‌وه‌ره بێژین، دێ ب زەلالی خوەیا بیت پشتی شکەستنا پەکەکێ ل باکورێ کوردستانێ د قۆناغا یەکەم دا، پەکەکە و ترکیە دخوازن ناڤچەیا بەهدینان ژی ب دەردێ گوندێن باکور ببه‌ن، پشترە بەر ب قەندیلێ و هەر یەک ژ هەولێر و سلێمانیێ بچن و ستاتۆیا باشوور ژ ناڤ ببن.\nئه‌م رۆژانه ب چاڤێ سه‌رێ خوه دبینن ب چ ئاوایی باله‌فرێن تركیێ، چه‌مانكێ و دۆربه‌را كۆمه‌لگه‌ها باگێرا بۆردۆمان دكه‌ن، مه ب چاڤێ خوه ژی دیت ل رۆژا چارشه‌مبی یا رابووری تركیێ عه‌سكه‌رێن خوه ئێخستنه ناڤا گوندێن ده‌ڤه‌را به‌رێ گاره، پەکەکێ ژی ژ بلی هندەک داخویانی و سلۆگان و پرۆپاگاندایێن مەدیایی چ کارەک نەکر، کوشتنا هنده‌ك عه‌سكه‌رێن ترکیێ ژی ب تەنێ ژ بۆ شوولی کرنا ڤێ پیلانێ یە کو دخوازن باشوور بکن مەیدانا شەر و ستاتۆیا وێ یا ناڤنەتەوی ژ هۆلێ راکه‌ن.\nب كورتی ئەم دێ ب چاڤێ سەرێ خوه بینین، ل شوونا وان 30 عه‌سكه‌رێن كو په‌كه‌كه دبێژیت مه ل گاره‌ی كوشتینه، دێ چەند گوندێن ده‌ڤه‌رێ ئێخیته ژێر دەستهلاتدارییا ترکیێ، ب گۆتنه‌كا دی، د قووناغا یه‌كێ یا په‌نجا باز دا بهایێ گونده‌كی باشوور عه‌سكه‌ره‌ك ترك بوو، د ڤێ قووناغێ دا په‌كه‌كه دێ بهای ئه‌رزان كه‌ت و دێ هه‌ر دوو گوندان ب عه‌سكه‌ره‌كێ ترك بفرۆشیت.\nل داویێ ئه‌م ژ گه‌لێ باشوور را دبێژین، هه‌گه‌ر ره‌وش وه‌ها به‌رده‌وام بیت، په‌كه‌كه دێ نە ب تەنێ ته‌ڤاهییا گوندێن باشوور بەلکو هەموو باشوورێ کوردستانێ فه‌دایی چه‌ند سه‌د عه‌سكه‌رێن ترك بكه‌ت، پێدڤییه گه‌ل هشیار بیت و بزانیت په‌كه‌كه ژ بۆ به‌رژه‌وه‌ندییا تركیێ ل باشووره، مه‌زنبوونا ده‌ڤه‌رێن تركیێ و بچووك بوونا ده‌ڤه‌رێن په‌كه‌كێ ل باشوور، میناكه‌كا زیندی و به‌رچاڤه ژ بۆ ڤێ ئاخافتنا مه، هه‌گه‌ر ئه‌م ب لۆژیك هزر بكه‌ین و ڤان تشتا دانینه به‌ر هه‌ڤ، دێ ژ بۆ مه گه‌له‌ك زه‌لال بیت كانێ ئه‌ڤا په‌كه‌كه دكه‌ت به‌رخوه‌دان و پاراستنا باشوور ە، یان ژی فرۆشتنا باشووره.


پەیڤێک بۆساڵیادی شەهیدبونی هونەرمەند (عەبەی مەلا)\nکێ هەیەشەیدای دەنگەزوڵاڵەکەی شەهید عەبەی مەلا نەبوبێت‌و ساتێک ئەودەنگە نەمرە مەستی نەکردبێت، یاخود مۆسیقاوگۆرانی کوردی لا خۆشەویستر نەکردبێت.\nزۆرکەمن ئەو دەنگانەی کەتوانیبێتیان خۆیان لەقەرەی دەنگەبەسۆزەکەی زیرەکی کوردان بدەن وهەقی خۆیان پێدابێت، بەڵام عەبەی مەلا ئەوڕێچکەیەی شکاندوبوەسەرمەشق وسەردەقشکێن، وگۆرانیەکانی زیرەکی وتەوە بەشێوەیەک کەکەمبون ئەوکەسانەی هەست بەجیاوازییەکی ئەوتۆبکەن لەنێوان دەنگی زیرەک‌و عەبەی مەلادا، وەتاکو هەنوکەش لای زۆرینەی هونەرمەندان وژەنیارانیش ئەوڕاستیە چەندین جار دووبارەبۆتەوە کەتەنها کەسێک توانیبێتی گۆرانیەکانی زیرەک وەک خۆی یان زۆر نزیک لەخۆی بچڕێتەوە عەبەی مەلایەوبەس!\n( ۱۲-٥) ئەوڕۆژە غەمناک‌و کارەساتبارەبوو کەتێیدا هەڵۆیەک شەهیدکراو دەنگێکی ناوازەوبەسۆزیش بۆ هەتاهەتایە خامۆش‌و کپکرا، ئەمەجگەلەوەی کەخامەیەکی بەبڕشتی هۆنینەوەی شیعری کوردیش لەنوسین کەوت.\n(٤۱)ساڵ بەرلەئێستاو لەدوانیوەڕۆی ئەوڕۆژەدا هونەرمەندو پێشمەرگە (عەبەی مەلا) لەکارەساتی هەکاریدا لەگەڵ خۆردا بۆئەبەدئاوابوو ، ئاوابونێک کەهەڵهاتنەوەی نەبو.\nعەبەی مەلا جگەلەوەی کەپێشمەرگەیەکی مەفرەزەسەرەتاییەکانی شۆڕشی نوێی گەلی کوردستان بو خاوەنی دوو بەهرەی گەورەوگرنگیش بو کەیەکێکیان لای هەموان ئاشکرایەو بەوچەند گۆرانیە کەمە دانسقەی کە بڵاوکراونەتەوەو گوێبیستی بوین خۆی سەلماندوەو کەسمان ناتوانین گوێبیستی نەبین‌و شانازیش بەهونەرەکەیەوە نەکەین.\nبەڵام لایەنێکی تری ئەم مرۆڤەمەزنە ئەوەیە کەجگەلەگۆرانی وتن هۆنەرێکی باشی بواری هۆنراوەش بوە، وتەنانەت زۆرلەهۆنراوەکانی خوشی کردۆتەگۆرانی.\nعەبەی مەلا ئەو هونەرمەندەبوو کەتوانی لەسەرەتای ساڵی (۱۹۷۷)دا لەگوندی [ مۆردێن] بۆیەکەم جارئاهەنگ سازبکات. وەتوانیویەتی بەدەنگەپڕجۆشەکەی پێشمەرگەوخەڵکی دێهاتەکان بخاتە هەڵپەڕین ودەربڕینی شادی وخۆشی، هەرئەم هونەرمەندە گەورەیەبوو کەلەناوەڕاستی هەمان ساڵدا ئاهەنگێکی گۆرانی وهەڵپەڕکێی تری لەگوندی (شیوەگوێزان)ی پێنجوێن ڕێکخست، واتاعەبەی مەلا یەکەمین کەس بوە لەشۆڕشی نوێدا کەتوانیویەتی پێشمەرگەوجەماوەری گوندەکان لەیەکتری نزیک بکاتەوەو ئاشنایەتیان لەجاران زیاتربکات لەڕێی گۆرانیەوە.\nئەمساڵ (٤۱) ساڵ بەسەرشەهیدبوونی عەبەی مەلای هونەرمەندو پێشمەرگەدا تێپەڕیکرد، بەڵام تائێستا تەنهاجارێکیش یادێکی ئەم هونەرمەندە لەزێدی لەدایکبونی خۆیدابۆ نەکراوەتەوە، کەدەکرا جگەلەیادکردنەوە لانی کەم ناوی شەقام یان کۆڵان‌و پارک ولانی کەمی هۆڵێک بەناوی ئەم پێشمەرگەو شاعیرو هونەرمەندەوە ناوبنرایە.\nعەبەی مەلا تەنها دەنگخۆشی بنەماڵەکەی نەبوەو لەئێستاشدا برایەکی تری خەریکی تاودانی ئەسپی خۆیەتی لەدونیای هونەروگۆرانی کوردیداو خاوەن دەنگێکی خۆش وحەزینە کە ئەویش هونەرمەندی لاو کاکە [ماجد]ە کەزیاتر بەماجدی موعین ناسراوە ئەویش بەهۆی ئەوەی هەم گۆرانیەکانی هونەرمەندی گەورەی فارسی [موعینی ئەسفەهانی] دەڵێتەوەو هەمیش موعین خۆی ڕەزامەندی دەربڕیوە کەتەنها ئەوگۆرانیەکانی بڵێتەوە، چونکە جگە لەوەی جێی ڕەزامەندیەتی، بەباشیش دەیانڵێتەوە.\nـــ پڕۆفایلێکی کورتی شەهید عەبەی مەلا\n٭ ناوی عەبدوڵڵای کوڕی مەلائەحمەدی قازی پێنجوێنەو ناسراوە بەعەبەی مەلا\n٭ ساڵی (۱۹٥۳)لەشاری پێنجوێن لەدایکبووە\n٭ لە ( ۱۲-٥-۱۹۷۸)دالەکارەساتی هەکارییدا شەهیدبوە\n٭ لەساڵی (۱۹۹۳)دا تەرمەکەی لەهەکارییەوە هێنرایەوە بۆسلێمانی ولەگردی سەیوان بەخاک سپێردرایەوە\n1 ۱۹ی ئایار ؛ دوو کەرنەڤاڵی گەش و ڕەش\n2 کوردستان، هەرێمێک تێیدا بڕیاری حیزب تەقلە بەیاسا لێدەدا


من گۆزه‌كه‌م شكاوه، گۆزه‌كه‌ی ناو سنگم له نێوان یاداشت و نامه‌دا … داستان به‌رزان – Dengekan\nbyDastan Barzan\tJune 1, 2017\tGeneral, Literature\nبه‌یانییه‌ك له ماڵه‌وه\nچاوم ده‌كه‌وه و له خه‌وێكی خراپتر له‌وه‌ی دوێنێ شه‌و ڕاده‌كه‌م، ناخۆشه له خه‌ونتدا دۆسته‌كه‌ت ببینیت له‌گه‌ڵ پیاوانی دیكه‌دا، سه‌یری شوشه‌كانی جامخانه‌كه‌ی هه‌یوان ده‌كه‌م، ته‌مێكی چڕ گرتوونی، به ده‌نگی چۆڕاگه‌ی سه‌رباندا ده‌زانم له ده‌ره‌وه‌باران ده‌بارێت، هه‌ڵده‌ستم بۆ به‌رده‌م ده‌ستشۆره‌كه، له په‌نجه‌ره لاكێشه‌ییه‌كه‌ی به‌رده‌ممه‌وه ده‌ڕوانمه حه‌وشه‌كه، له‌سه‌ر چیمه‌نه ته‌ڕه‌كه دوو نارنجی قه‌ڵه‌و كه‌وتوون، له ئێستاوه ده‌زانم تۆزێكی دیكه نه‌نكم له خه‌و ڕاده‌بێت و هه‌ردووكیان ده‌باته چێشتخانه‌كه و نیوه‌ڕۆ ده‌یانگوشێته ناو زه‌ڵاته‌ی ته‌ماته و كاهوه‌وه، ئای له‌م دره‌خته چه‌ند میهره‌بانه! له ڕۆژگارێكدا كه میهره‌بانی مۆدێلی نه‌ماوه..\nئه‌مڕۆ ده‌مه‌وێت زۆرترین كات له ماڵه‌وه‌بم، مه‌به‌ستمه دڵی نه‌نكم ڕازی بكه‌م و له ڕۆیشتنه ده‌ره‌وه‌كانم ئه‌وه‌نده نیگه‌ران نه‌بێت، كه ده‌زانم به‌شێكی نیگه‌رانییه‌كه‌ی له دڵسۆزییه‌تی و به‌شه‌كه‌ی دیكه‌ی له ترسی ته‌نیایی خۆیه‌تی، ته‌نیاییه‌ك كه هه‌ر مرۆڤێك له كۆتاییه‌كانی ته‌مه‌نیدا تێی ده‌كه‌وێت، ترس له ته‌نیایی له‌و ته‌مه‌نه‌دا هاوكات ترسه له مردن، نه‌نكم ده‌ترسێت ڕۆژێك یان شه‌وێك له ته‌نیاییدا مردن بێت و به هه‌ر بیانوویه‌ك بێت فریوی بدات و بۆ هه‌میشه له‌گه‌ڵ خۆی ببات، له كاتێكدا ئه‌م نایه‌وێت ژیان به‌جێبێڵیت، ئه‌گه‌رچی مرۆڤێكی ئیمانداره، به‌ڵام ژیاندۆستییه‌كی بێئه‌ندازه له چاوه‌كانیدا ده‌دره‌وشێته‌وه، چه‌ندین جار دیتوومه له ترسی مردن فرمێسك به چاوه‌كانیدا هاتۆته خواره‌وه و له‌به‌رخۆیه‌وه كڕوزاوه‌ته‌وه، گوێی له قوئان گرتووه و پاڕاوه‌ته‌وه، وه‌ك ئه‌وه‌ی بیه‌وێت بڵێت: (كه‌مێك به‌خشنده‌تربه له‌گه‌ڵ به‌نده‌كانت) ده‌زانم نه‌نكیشم وه‌ك ئه‌و ئازیزانه‌یترم ساتێك هه‌یه جێمده‌هێڵێت و كاتێك ئاوڕ له ده‌وروپشتم ده‌ده‌مه‌وه چۆڵتر ده‌بێت، به‌ڵام لای من مرۆڤی وه‌كو نه‌نكم هی ئه‌وه‌نین به‌ده‌م خه‌م و ئازاره‌وه بمرن، لێ ئیتر ئه‌وه خراپی ژیان و كۆتاییه قبوڵنه‌كراوه‌كه‌یه‌تی، كه به جۆرێكی زۆر دڕندانه مرۆڤ كاول ده‌كات!\nهۆیه‌كیتری مانه‌وه‌م له ماڵه‌وه خۆمم كه نامه‌وێت له‌وه زیاتر له‌به‌ر چاو و ده‌ستدابم، با ئه‌وانه‌ی له‌گه‌ڵیان ده‌بم له ڕیزی ئه‌و كه‌سانه‌ش بن كه تاڕاده‌یه‌ك لێم شاره‌زان، به‌ڵام هێشتا هه‌ر پێویست نییه ئه‌وه‌نده به‌ده‌ره‌وه‌بیت له سه‌رده‌مێكی ناڕوون و درۆزنی وه‌هادا كه دۆزینه‌وه‌ی كه‌سانێك بتوانیت له‌گه‌ڵیان ئاسوده‌بیت ئاسان نییه و بگره هه‌ر زۆریش سه‌خته، بۆیه مانه‌وه له ماڵه‌وه و ده‌ستگرتن به خۆته‌وه باشتره له‌وه‌ی بكه‌ویته به‌رده‌ست خه‌ڵكی و ئه‌وانیش ئاره‌زووی خۆیان ده‌نوكت لێبگرن، وه‌ك ئه‌و جوچكه برینداره‌ی به هه‌موو جوچكه‌كانیتر ده‌كه‌ونه ده‌نوكگرتن له سه‌ری، تا ئه‌و ئاسته‌ی خوێن به لاچاوه‌كانیدا دێته‌خواره‌وه و مۆخی سه‌ری به‌دیار ده‌كه‌وێت، ژنه به ته‌مه‌نه‌كان به‌و جوچكه ده‌ڵێن: جوچكه غه‌ریبه، ئه‌م ڕۆژانه من ئه‌و جوچكه غه‌ریبه‌یه‌م.\nكاتژمێر(5) ی به‌یانییه و له‌به‌رده‌م لاپتۆپه‌كه‌مدا دانیشتووم، ڕووناكی شاشه‌كه‌ی ده‌موچاوم له تاریكی ژووره‌كه‌دا ڕووناك ده‌كاته‌وه، كرته‌كرتی دووگمه‌كان له بێده‌نگییه‌كه‌دا تێكه‌ڵ به چركه چركی كاتژمێری سه‌ر دیواره‌كه ده‌بن و ئه‌م به‌شه له‌م نووسینه‌ت بۆ ده‌نووسم كه نه‌مویست باسی بكه‌م:\nئێواره پاش خواردنه‌وه‌ی چاره‌كێك ڤۆدگا له یه‌كێك له نادییه نیمچه ڕووناكه‌كانی شاردا، هاوڕێیه‌ك پێشنیازی نادییه‌كی دیكه‌ی بۆ كردم كه به نادی چینییه‌كان ناسراوه، ئه‌گه‌رچی كه‌م ده‌چمه ئه‌و نادییانه، چونكه به ڕاستی هه‌ندێكیان مۆدێلێكی بێزاركه‌رن، ئه‌وه‌یش به هۆی ئه‌و قه‌ڕه‌باڵغی و بوونی گۆرانییه‌كی ده‌نگ به‌رز كه زۆربه‌ی جار گۆرانییه‌كانیش ئه‌و گۆرانییه ناخۆشانه‌ن كه زۆرینه حه‌زیان پێیه‌تی، هه‌روه‌ها ئه‌م نادییانه ته‌نیا وه‌ك نادییه‌كی ئاسایی وه‌رنه‌گیراون، به‌ڵكو هه‌ندێكیان به ناوی مه‌ساجه‌وه بوونه‌ته جێگه‌یه‌ك بۆ به كاڵاكردنی جه‌سته‌ی ئه‌و ئافره‌تانه‌ی له‌وێدا كار ده‌كه‌ن، من ئه‌و شه‌وه ده‌مویست جۆرێك په‌یوه‌ندی له‌گه‌ڵ ئه‌و ئافره‌تانه‌دا دروست بكه‌م، ئه‌مه‌ش له‌و هه‌ستی تۆڵه‌یه‌وه سه‌رچاوه‌ی گرتبوو كه ماوه‌یه‌ك بوو به‌رامبه‌ر به دۆسته‌كه‌م تێمدا دروست ببوو، به‌ڵام شكستم هێنا، چونكه پاش قسه‌كردن به ئینگلیزییه‌كی خراپ و تێكه‌ڵ به كوردییه‌كی سه‌روگوێلاك شكاو له‌گه‌ڵ ئه‌و ئافره‌ته‌ی هاتبووه سه‌ر مێزه‌كه‌مان، بۆم ده‌ركه‌وت ئه‌ویش مرۆڤێكی برینداره، هه‌ر بۆیه په‌یوه‌ندییه‌كه بووه جۆرێك له هاوخه‌می بۆ یه‌كتری، ئافره‌ته ته‌مه‌ن سی و پێنج ساڵه‌كه بۆی گێڕامه‌وه كه مێرده‌كه‌ی كابرایه‌كی كهولیست بووه و بۆی خراب بووه، ئه‌میش پاش تێپه‌ڕاندنی چه‌ند ساڵێك له‌گه‌ڵ پیاوێكی وه‌هادا، به مندڵێكه‌وه له په‌وه‌ندییه‌كه‌یان هاتۆته ده‌ره‌وه، له ڕاستیدا من ده‌مویست ئه‌و زیاتر باسی ئه‌و شتانه‌ی ژیانی خۆیم بۆ بكات، به‌ڵام ئه‌و زوو زوو وه‌ك ئه‌وه‌ی پێی وترابێت ده‌سته‌كانی ده‌خسته ناوده‌ستم و سه‌یری قوڵایی چاوه‌كانی ده‌كردم، لێت ناشارمه‌وه گه‌رمییه‌كی تایبه‌تم له ده‌سته‌كانی و نیگاكانیدا هه‌ست پێده‌كرد، كه له‌و بڕوایه‌دانیم پێشتر به هیچ كام له‌و پیاوانه‌ی دابێت كه چوونه‌ته ئه‌وێ، ئه‌مه‌ش هه‌ستی من بوو له‌و كاته‌دا، ده‌كرێت وانه‌بێت، چونكه له ئه‌نجامدا ئه‌وان له‌و جێگه‌یه‌دا كاڵایه‌كن به ده‌ست بازاڕێكی دڵڕه‌قه‌وه، هه‌رچۆن بێت ڕه‌نگه له كاتی دیكه‌دا بچه‌مه‌وه ئه‌وێ بۆ لای هه‌مان ئافره‌ت، چونكه بۆ ئه‌م دۆخه‌ی من به‌خشینی كه‌مترین سۆز گه‌وره‌ترین مانای هه‌یه.\nمرۆڤ ئه‌وكاته‌ی به قوڵی دڵی له كه‌سێك ده‌شكێت، ئیتر په‌نا بۆ زۆر شت ده‌بات، ته‌نیا له پێناو ئه‌وه‌ی شتێك له‌و شكاوییه به ده‌ست بێنێته‌وه، نه‌ك چاكی بكاته‌وه، چونكه مرۆڤ یه‌كجار دڵی ده‌شكێت، دڵ گۆزه‌یه‌كی ناسكی ته‌نكه، به‌جۆرێك شه‌فافه هه‌ر شله‌یه‌كی تێدا بێت به ئاسانی ده‌یبینین، كه شكاش هێز نییه چاكی بكاته‌وه، من گۆزه‌كه‌م شكاوه، گۆزه‌كه‌ی ناو سنگم.\nPrevious ڕیفڕاندۆم، ڕێڕەوەکان و هەڵوێست … نادر عبدالحمید.\nNext عەزیز محمەد لە نێوان وابەستەیی و خۆگونجاندندا … شاخەوان شۆڕش